Ane Labaka, Mariñe Arbeo eta Miren Artetxe, infografiaren egileetako hiru hauek azaldu digute prozesua eta mamia. Argazkia: Dani Blanco.\nLau bertsolari hauek elkartu ziren Uxue Alberdiren proposamenaren harira. Bertsolaritzan bakoitzak izandako bizipenak eta erreferentziak mahairatzeari ekin zioten. Hustuketa horrek berak agerian jartzen du infografia honen premia, Artetxek azaldu digunez: “Bakoitza hasten zenean bere bizitzako erreferentziak, izenak eta mugarriak aipatzen, besteok ez genituen ezagutu ere egiten. Ane Labaka gazteagoa delako, ni Iparraldekoa naizelako, Uxue Alberdi literatur mundutik etorria zelako... Hain denbora gutxian hain jende gertukoaren artean ez baditugu erreferentziak konpartitzen... horrek berak ere agerian jartzen zuen genealogia baten premia. Genealogia guztiak dira eraikitakoak, eta guk ere gurea eraikitzeari ekin genion”. Lau bertsolari hauek beren bizipen eta ezagutzetatik oinarrizko eskema osatutakoan, ariketa ahalik gehien zabaltzeko beharra sentitu zuten, eta galdetegi bat bidali zieten ahalik eta emakume bertsolari eta bertsozale gehienei. 50 erantzunetik gora jasota osatu zuten bilketa eta kontraste lana.\nBerria, Jakin, Lanku eta ARGIAk elkarlanean banaketan hartu dute parte proiektuan. Durangoko Azokan hauen postuetan erosi daiteke infografia 6 euroan, eta internetez hauen webguneetan, 8 euroan (bidalketa gastua barne).\nInfografiaren neurriak: 59,4 zm X 85,1 zm.\nHarriz harri, kolektiboan egindako bidea\nInfografiaren erdialdean ikusiko duguna sare handi bat da. Artetxek azaldu du: “Gure bizipenen artean, garrantzitsuenetakoak kolektibotasunean bizi izandako prozesuak dira. Prozesu kolektibo horiek islatzeko mugarri bila ibili gara: data, pertsona, ekintza zehatz bila”. Labakak zera zehaztu du: “Hautua izan da ahalik eta erreferentzia pertsonal gutxien sartzea”.\nInfografiak ez du irakurketa lineal eta hierarkikorik planteatzen. Mugarri horietako bakoitza biribil batek irudikatzen du. Harriak dira, baina ez batere zurrun eta pisuak, gardenak baizik. Harriek herri honetan joko handia ematen dute irakurketetarako, eta Artetxek umorez gehitu du beste hau: “Lujanbiok azken txapelketako agurrean ‘errekarriz errekarri’ bota zuen eta horrekin dena justifikatu zigun”. Labakak seinalatu du beste xehetasun hau: “Txirrita ere hor jarri dugu, ‘bera eroriko den, ez hakion bultza’ bertso ezagunaren egokitzapenakin, gauzak bere kasa aldatuko direla esaten diguten mezuen isla moduan. Aldiz, ondoan emakumeak harri handiei bultzaka ageri dira”.\nInforgrafiak biltzen dituen mugarriak alor anitzetakoak dira: plazari lotutako mugarriak dira batzuk, sarea josteari lotutakoak besteak, komunikabideak, diskurtsoak, udalekuak... “denak eragiten digu eta denean eragin dugu kolektiboki” adierazi du Artetxek.\nInfografia zerekin bukatu? Gaur egunera etorrita, zer islatu? Hori izan dute dilema nagusietakoa. “Aniztasuna, leherketa irudikatu nahi izan dugu. Eta ez dela ezer itxia. Hiru punturekin bukatzen da, ‘definizio berrietarantz...’ hitzarekin”.\nEpaileek zer egiten duten infografian galdetu diegu. Artetxe: “Bertso txapelketako epaileak dira, argazki zahar batetik hartutakoak. Horren bidez adierazi dugu kalitatearen debatea, nola kanonak baldintzatzen duen zer den ‘ona’ eta zer ‘txarra’. Eta zerk baldintzatzen du kanona? Kantitateak, iruditeriak, legitimitatearen sentsazioak... Eta zer da bertsolari legitimoa? Eztabaida horiek infografiara eraman ditugu epaileak hor jarrita. Bakoitzak pentsa dezala nahi duena”.\nBertsolaritza eta feminismoa gurutzatzen dituen irakurketa\nInfografiaren goiko aldean ezkerretara, lehen irudia oholtza ertzean kanpora begira dagoen neskatila batena da. Bertsolaritza eta feminismoaren arteko harremana irudikatzen du, Artetxek azaldu duenez: “Mugimendu feminista 1970eko hamarkadan lanean ari zen, eta kanpotik bada ere, bazuen bere eragina bertsolaritzan. Kristina Mardarasek bere burua feministatzat zuen”. Bertsolaritzak eta feminismoak elkarrekin izandako ibilbidea islatzen du infografiak. Artetxe: “Genero sistemak antropologian lantzen zituen feminismoak, eta bertsolaritzaren genero irakurketa akademiatik egin zen. Uxue Alberdi eta Ainhoa Agirreazaldegiren hitzaldiek eta gogoetek ekarri zuten marko teorikoa bertso mundura: lehen aldiz ‘bertsolaritza’ eta ‘feminismoa’ hitzak batera esan ziren, eta marko horrek tresnak eman zituen genero sistema eta bertsolaritza nola batzen diren ikusteko, akademiatik kanpo, eta mugimendu feministarekiko kontaktu zuzenik gabe ere. Horri esker hasi gara begiratzen zer praktika feminista egiten diren beste eremu batzuetan, horietako batzuk bertsotara ekartzeko: hortik sortu ziren Ez da kasualitatea saio feministak, eremu ez mistoak... generoaren lanketan behar-beharrezko tresnak. Sarea josteak eta jakintza kolektiboa partekatzeak ekarri du hau guztia. Bizipenak eta jakintzak partekatzen ez baditugu, behin eta berriz harri berarekin trabatzeko arriskua ikusten dut. Infografia hau horretarako tresna ere bada”.\nArtetxe: “Infografia lantzen ari ginen bitartean ezagutu dira Harkaitz Zubirik egindako ikerketa soziologikoaren emaitzak, eta generoari buruzko datuak sartu ditugu infografian”.\nInfografia ere kolektiboan eraikitakoa\nLabakak elkarlana azpimarratu du: “Orain arte, norberak egindako ikerketa edo artikuluak konpartitu izan ditugu besteekin, baina honakoa beste zerbait izan da, zerotik elkarrekin egindakoa baita. Talde bat elkartu gara astero, eta bidean trinkotu egin da. Bide horrek asko eman digu”.\nLau bertsolariek beren hustuketa egin, eta inkesta bidez beste 50 emakumeren jakintzarekin eskema osatuta, Txakur Gorria kolektiboarengana jo zuten, haiekin elkarlanean diseinu faseari ekiteko. Mariñe Arbeok adierazi du proiektuaren erdialdean diseinu ikuspegia txertatu izanaren ondorioz, infografiak xehetasun pila irabazi dituela: “Elkarrekin egin dugu kontzeptuak iruditara pasatzeko bidea”. Artetxek umore kolpea atera du: “Hauek beste era batera pentsatzen dute. Gure eskema birformulatu behar izan genuen, gurea oso karratua zen. Kolektiboan eta iruditan pentsatzea erronka handia izan da”. Labakak horrela azaldu du ariketa: “Kanpo uzten ikasi behar izan dugu. Hasieran dena sartu nahi genuen, munduko bertso feminista guztiak, bakoitzarentzat mugarri izan zen guztia... hori izan da ariketa, ulertzea gauza bakarra jarrita, atzean dagoen guztia adierazten duela”.\nArbeok collagea hautatu dutela azaldu du: “Esan nahi genuen kontzeptua zer irudi bidez adierazi pentsatzen genuen eta argazki zaharrak bilatzen nituen. Eta horrekin collagea sortu”.\nGenealogia anitzak sortzeko gonbidapena\nArtetxek adierazi du dilema handiak izan dituztela, “erabaki guztiak baitira politikoak. Ardura ere sentitzen duzu. Historia guztia eraikuntza bat den neurrian, hau ere hala da. Hau genealogia bat eta infografia bat da, beste hamabost egingo balira, fenomeno. Ideala litzateke memoria kolektibo ariketa hau ez guk bakarrik egitea. Hamaika taldetan egitea, eta horiek konpartitzea, irakurketa ezberdinak egitea. Merezi du tokian tokikoak ere egitea, eta hamaika formatan, izan liburu, film...”. Beste gonbidapen bat luzatuz biribildu du elkarrizketa Labakak: “Ikerketa bultzatzeko ere balio dezala, mugarri horietako bakoitzaren atzean egon litezke hamaika ikergai. Orain arte bildu dugun guztia oso pozik jarriko dugu behar duenaren eskura”.\nZer esan nahi du “lasterbideak”? Labaka: “Bertsolaritzan parekidetasunean dena eginda dagoela diotenek hartzen dutena da”. Artetxe: “Juxtu bestaldean harri handi askori bultzaka ari dira emakumeak, eta lasterbidean dauden hauek, aldiz, kaniketan jolasean ari dira”.\nKanal hauetan artxibatua: Emakume bertsolariak | Feminismoa | Kartelgintza


Erakusten 1 - 20 emaitzak -- 205 bilaketa honetara '"Interneteko baliabidea" OR (Liburuaren+bertsio+digitala)' Joan edukira\nauthor_facet:"R-400" topic_facet:"Lanbide Heziketa"\nErakusten 1 - 20 emaitzak -- 205 bilaketa honetara '"Interneteko baliabidea" OR (Liburuaren+bertsio+digitala)', Bilaketaren denbora: 0,22s\nEgilea: R-400 Proposatutako gaia: Lanbide Heziketa\nLanbide Heziketa 26 Fabrikazio Mekanikoa (Lanbide Arloa) 16 Elektrizitatea eta Elektronika (Lanbide Arloa) 16 Gizarte eta kultur zerbitzuak (Lanbide Arloa) 15 Instalazioa eta mantenimendua (Lanbide Arloa) 13 Administrazioa eta kudeaketa (Lanbide Arloa) Gehiago ... 13 Mantentze-lan elektromekanikoa (Heziketa Zikloa). Erdi maila 12 Administrazio Kudeaketa (Heziketa Zikloa). Erdi maila 12 Fabrikazio mekanikoko produkzioaren programazioa (Heziketa Zikloa). Goi maila 12 Mekanizazioa (Heziketa Zikloa). Erdi maila 11 Administrazioa eta Finantzak (Heziketa Zikloa - LOE). Goi maila 11 Osasungintza (Lanbide Arloa - LOE) 10 Garraioa eta ibilgailuen mantenimendua (Lanbide Arloa) 10 Osasungintza (Lanbide Arloa) 10 Ostalaritza eta Turismoa (Lanbide Arloa) 9 Instalazio elektriko eta automatikoak (Heziketa Zikloa). Erdi zikloa 9 Soldadura eta galdaragintza (Heziketa Zikloa). Erdi maila 8 Garraioa eta ibilgailuen mantenimendua (Lanbide Arloa - LOE) 7 Eraikuntza eta Obra Zibilak (Lanbide Arloa) 7 Fabrikazio mekanikoa (Lanbide Arloa - LOE) 7 Galdaketa eta pulbimetalurgiaren bidezko produkzioa (Heziketa Zikloa). Goi maila 7 Gorputz eta kirol ekintzak (Lanbide Arloa) 7 Karrozeria (Heziketa Zikloa). Erdi maila 7 Kimika (Lanbide Arloa) 7 Mekatronika Industriala (Heziketa Zikloa). Goi maila 7 Merkataritza eta Marketina (Lanbide Arloa - LOE) 6 Fabrikazio-teknikak (Modulua) 6 Gizarteratzea (Heziketa Zikloa). Goi maila 6 Metal-eraikuntzak (Heziketa Zikloa). Goi maila 6 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...\n133 Liburu elektronikoa 53 Baliabide elektronikoa 19 Liburua\nR-400 63 Elhuyar Hizkuntza Zerbitzuak 31 IRALE (2005-2006 ikasturtea) 19 IRALE (2017-2018 ikasturtea) 17 IRALE (2015-2016 ikasturtea) 14 IRALE (2019-2020 ikasturtea) Gehiago ... 12 Euskadi (Autonomia Erkidegoa). Argitalpen Zerbitzu Nagusia 12 Euskadi (Autonomia Erkidegoa). Hezkuntza, Unibertsitate eta Ikerketa Saila 12 IRALE (2016-2017 ikasturtea) 11 IRALE (2001-2002 ikasturtea) 11 IRALE (2018-2019 ikasturtea) 9 IRALE (2000-2001 ikasturtea) 9 IRALE (2002-2003 ikasturtea) 9 IRALE (2013-2014 ikasturtea) 8 IRALE (2004-2005 ikasturtea) 8 IRALE (2014-2015 ikasturtea) 7 IRALE (2006-2007 ikasturtea) 7 IRALE (2009-2010 ikasturtea) 7 IRALE (2012-2013 ikasturtea) 6 IRALE (2008-2009 ikasturtea) 5 IRALE (1999-2000 ikasturtea) 4 IRALE (2010-2011 ikasturtea) 4 IRALE (2011-2012 ikasturtea) 3 IRALE (2003-2004 ikasturtea) 3 IRALE (2007-2008 ikasturtea) 2 Erdozia Leturia, Olatz 2 Erostarbe Letamendi, Amaia 2 Icardo Iriarte, Jon 2 Izagirre, Josu 2 Sarasketa Gojenola, Ane Guztiak ikusi ... gutxiago ...\n205 Curriculumeko baliabideak 205 Interneteko baliabidea 204 EIMAk onetsitako materialak 202 IRALEren materialak 1 Bideo didaktikoak 1 Eduki digital didaktikoak Gehiago ... 1 Monografiak Guztiak ikusi ... gutxiago ...


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Produktuen egiaztapena (Modulua)" topic_facet:"Karrozeria (Heziketa Zikloa). Erdi maila" author_facet:"IRALE (1999-2000 ikasturtea)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Produktuen egiaztapena (Modulua) Proposatutako gaia: Karrozeria (Heziketa Zikloa). Erdi maila Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) Garraioa eta ibilgailuen mantenimendua (Lanbide Arloa) Karrozeria (Heziketa Zikloa). Erdi maila 1 Lanbide Heziketa Gehiago ... Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...\n1 Agirre, Tomas 1 Elhuyar Hizkuntza Zerbitzuak IRALE (1999-2000 ikasturtea) 1 R-400


Aulkien kulunka, Udaberri dantza taldeari buruzko dokumentala — dantzan.eus\nHemen zaude: Hasiera › Albisteak › Aulkien kulunka, Udaberri dantza taldeari buruzko dokumentala\nTolosako Udaberri dantza taldeak "Aulkien kulunka", taldeko partaideen testigantzak ardatz dituen dokumentala egin du. Taldeko sei belaunaldien ahotsak jaso dira ikus-entzunezko lanean. 94 kideren testigantzak jaso dituzte 43 elkarrizketetan. Taldearen sorrera, abertzaletasuna, frankismo garaia, udako bidaiak, dantza tradizionalaren eta modernoaren arteko talka, laguntasun betierekoa, emanaldi kuttunenak, maitasun istorioak... jaso dira lanean.\n2015eko udazkenean asi ziren lanarekin. Grabaketak 2016ko martxotik 2017ko ekainera bitartean egin zituzten eta dokumentala 2017ko ekainaren 9an estreinatu zuen Udaberri Dantza Taldeak, Tolosako Topic zentroan.\nOrain dokumentalaren zatiak Udaberri Dantza taldearen webgunera igotzen ari dira. Hemen dituzuen elkarrizketa batzuk:\nEgilea: Udaberri Dantza Taldea\nSorkuntza taldea: Josu Artutxa, Iñigo Azkue, Irati Hartsuaga, Josu Lizarralde, Oinatz Martinez, Itzea Urkizu\nMusika: Ander Zubillaga


Martin Luther King-en "Amets bat dut" hitzaldia - Afrikhepri Fondation\nasteartea, 11eko maiatzaren 2021a\nongietorri LEADERS NEGUEN ESKUBIDEA\nMartin Luther King-en hitzaldia "Amets bat dut"\nJEta esan gaur, lagunok, gaurko eta biharko zailtasunei aurre egin behar diegun arren, oraindik amets bat dut. Amets amerikarrean oso errotuta dagoen ametsa da. Amets bat dut egunen batean nazio hau altxatu eta bere kredoaren benetako esanahiaren pean biziko dela: "Egia horiek normaltzat hartzen ditugu, gizon guztiak berdinak direla".\nAmets bat dut egunen batean, Georgiako muino gorrietan, esklabo ohien semeak eta esklabo jabe ohien semeak elkarrekin eseri ahal izatea senidetasun mahaian.\nAmets bat dut egunen batean Mississippiko egoera ere, injustizia eta zapalkuntza basati itogarria, askatasun eta justizia oasi bihurtuko dela.\nNire lau seme-alaba txikiak egunen batean nazio batean biziko diren amets bat dut, non ez baitira epaituko haien larruazalaren koloreagatik, baizik eta haien pertsonaren edukiagatik. Amets hau gaur dut!\nAmetsa dut egunen batean Alabaman bertan, bere arrazista zitalekin, bere gobernadorearekin "interposizio" eta "deuseztapen" hitzekin ezpainak tantaz jota; egun batean Alabamako sakonean mutil beltz txikiek eta neska beltz txikiek eskuak batu zitzaketen mutil zuri txikiekin eta neska zuriekin, anai-arrebak bezala.\nAmets hau gaur dut.\nAmets bat dut egunen batean haran guztiak goraipatuko direla, muino eta mendi guztiak berdinduko direla, toki gogorrak lautada bihurtuko direla, leku okertuak zuzendu egingo direla, Jaunaren aintza agerian eta bizidun guztiak ikusi dena batera.\nSOINU BAT EGIN DUT\n9 berri 12,00 € -tik aurrera\n9 erabilitako 8,01 € -tik aurrera\nErosi 12,00 €\nAzken eguneratua, 10ko maiatzaren 2021ean 8:37\nEz ezazu maitasuna gerra egin\nEko-logika tratatu txikia buru frijituen, kizkur eta kizkuren erabilerarako\nNola egin lagunak eta besteengan eragina ... Dale Carnegie (Audio)


Previous Article Documento de los presos de Burgos.\nNext Article VI Batzarra. Reseña\n------ kontrako agiria ------------\nE.T.A. Euskal askatasunerako iraultza bidea hartu duen alderdiak, ikusita zenbateraño diran nahasiak abertzaleen ezpirituak iraultzaren aurka jarri diren etsaien gatik hau du jakin-arazten herri guztiari.\nGu galdu nahiz ari ziren españolistak bazterturik, eskubitarrek gure alderdia utzirik (1966-67 urtetan) euskal ekintza toki askotan zabaidurik, eta gure gudua lau frontetan abiaturik, huna nun gauden berriro duda-mudatan askatasunerako eta sozialismorako bidean. Ezta dudarik 1968-ko udazkenaz geroz Euskal-Herriak E.T.A.-ren ganik askoz gehiago espero zuela.\nBerriz ere, talde arrotz batzuk, batez ere españolak, saiatu eta saiatzen dira euskal politika egilen artean naspilla pizterat.\nBadira ere beren burua abertzale daukatenak eta euskal gaztedia beste bide gal garri baterat bildu nahi dutenak, español edo frantses asuntuen konpontzeko. Hoietan bereziki bi mota ikusten ditugu:\n— Betiko burges kontserbadoreak, nazionalistak direla espantuka eta lasai bizi, oraiko gobernu españolean «demokrata» burgesak sartu arte. Beraz, horien jokabidea española da.\n— «Ezkertiar» «euskaldun» «iraultza-egille» berriak, beren iraultza-ametsekin, langileria (hau da, langile española) bateratzeko egunaren espero, honek Españiako giderra harturik, Euskadiri emanen diolakoan bere gain jartzeko eskubidea eta beraz Españaren gandik berexteko eskubidea: horien jokabidea ere española da.\nEuskal-iraultza molde hortan itotzeko arriskuan ikusten dugu, orain benetan Euskal-Herriak ditun problemak baztertuak diralakoz: gure kultura, politika, ta herria zapalduak, gure izatea suntsitzeko puntuan, berriro E.T.A.-k dio goraki, sortu eta bizi dela Euskadi guziko askatasun nazionala eta sozialaren lortzeko. Bosgarren biltzarrean erabaki zen bezala E.T.A.k agintzen du, ez Comité Ejecutivo (C.E.) deitu multxoaren bidez, baizik Biltzar Nagusiaren eta haren peko den Biltzar Ttipiaren bidez (hau Biltzarrean aukeratua). Beraz, Biltzar Ttipian barne direnak Biltzar Nagusiaren ordezkoak dira. Biltzar Nagusia E.T.A.k moldatu zuen. Biltzar Ttipian dago, E.T.A.-koen artean agintzeko dan ahalik haundiena, Biltzar Nagusiak erakutsi bidetik ez baztertzekotan.\nComité Ejecutivo deitu multxo agintariak kontuak ematen dizkio Biltzar Ttipiari eta inolaz ez dezake aldatu E.T.A.-ren politikatik ezer. Horra zergatik E.T.A.-k hauxe jakin arazten duan Euskal-Herri guztiari, eta batez ere E.T.A.-ko gudariei:\nBiltzar Ttipian hartuak izan ziran amar lagunetatik, zortzi gelditzen dira: bat billa, bestea kartzelan. Zortzi horietatik bostek argitaratzen dute J.M. Escubi Larraz eta C.E.-aren jokabide illuna: Harek bere baitarik moldatu du C.E. talde berri bat Biltzar Ttipiko beste lagunen kontseillurik eskatu gabe.\nHola jokatuz, euskaldungoa Españiako auzietan itotzen dute. Horiek moldatutako Biltzarra deitzen ahal genuke E.T.A.-ren barruan jaio den marxista-leninista sasi biltzar españolista.\nBiltzar hori osoki bastarta da: nahikoa jakitea nola baztertuak izan ziran iritzi berekoak etziren lagunak.\nHuna beraz Biltzar Ttipiak hartzen dituen erabakiak:\n1. Kanporat botatzea: J.M. Escubi, berak moldatutako C.E. taldea eta horiekin ados diren lagun guztiak.\n2. Ahal bezain azkar Biltzar Nagusi batean biltzea beren ustez zerbait on esaten edo egiten ahal duten E.TA.-ko lagun guztiak.\n3.— Entzule bezela gomitatzea Euskal Abertzale alderdi bakoitzetik ordezko bat.\nPaper honen bidez E.T.A.-k jakin arazten du beren gain dabiltzan gudari guztioi edo kanpo botatako buruzagien saldukeria ikertu nahi dutenai, xehetasunak billatzen ahal dituztela paper hau firmatu duten Biltzar Ttipiko bost lagunetarik edozeinen ganik.\nZorionez, gure herritar gazte gehienek badakite, benetako bide bakarra dala, Euskadi osoaren askatzeko alkarrekin jokatuz daramagun gudua.\nHoriek hola dirala dio E.T.A.-k, eta herriaren iritzia goraki agertzen eta onhartzen du. Baña argi ta garbi esaten du eztuela nahi axaleko edo itxurazko beregaintasuna, baizik euskaldun bakoitzaren askatasun osoa, lendabizi Euskal gobernu nazional baten bidez eta gero Euskal Estado Sozialista Nazional baten bidez.\nE.T.A.-k zuen fundatu orain dala urte batzuk, Erresistentzi Berria, Euskadiko lur guztiak askatu beharrez ari diren alderdiekin alkarturik, Erresistentzi berri hori abiatu da Euskal Frente nazionalari buruz, gure aberria osoki eta betierekotz askatzeko asmoarekin.\nHauek izanen dira Euskal Frente Nazionalaren fundamenak. Euskadi guztia bat egiña, Euskadi guztia bere gain, Euskadi guztian hitzkera nazional bakarra: Euskera.\nE.T.A.-k jakin arazten du gure artean bizi diran guztiai, hemen jaio izan diren ala ez, sozial eta nazional salletan askatasuna lortzeko egiten den guduan, herriak daraman guduan, ez dirala bakarrik minoriak lanean ari, baizik herritar guztiak alkartu-ta. Hor dira bakarrik agertzen abertzaleak eta traidoreak. Gure herriaren eta bere erresistentziaren alde jokatzen ez dena bata eta bestearen aurka ari da.\nArgi eta garbi dago: Euskadi edo España-ta-Frantzia, alde edo aurka, aukeratu behar. Alde batetik Euskal Estado libre bat gure iraultzaren helburua lortzeko, eta bestetik oraiko sistema, lasai bizi direnek iraun arazi nahi dutena. Euskadi sozialismoaren garaitzapenean interesa dutenak (hau da, Euskal-Herriko langille guztiak, izan bertako edo arrotz) edo gaurko Españi eta Frantziako estaduak beren esku dauzkaten kapitalistak.\nGuk Euskaldunok, Euskadin eta Euskadirentzako egiten dugu iraultza. Ez dugu begiratzen Españi, Frantses ala Albaniatarrek eskubiderik baduten edo ez, nazio izan edo ez aukeratzeko. Ez dugu gure baitan galde egiten beren aberria maitatzea ondo dagon ala ez, edo bere kultura ta hizkuntza izaten ahal dituzten ala ez. Hau zuzen deritzaigu, eta gure aberriaren asmoak zuzentzat harturik izan ditezen eskatzen dugu.\nBer denboran sozialistak gera eta mundu guztian sozialismoa zabaltzea nahi dugu. Beraz, internazionalistak gera eta horrengatik lagun nahi ditugu kapitalisten eskupeko diran aberri guztien burruka. Beste herriekin ditugun hartu emanak ikusten ditugu alkarren errespetuan eta alkar aberri bezela onhartuz. Beraz, maitasun berezi bat diegu Españi eta Frantziako inperialismoaren menpean dauden herriei (Cataluña, Bretaña eta abar...) eta kapitalismo internazionalaren menpean diren herri guziei.\nGuk zapaltzalleak garaitu ezina mito hutsa da. Gure herriak ekintzaz erakutsiko du. Burruka onen oiñarri: kultura, politika, militar, sozio-ekonomiko saillak dira.\nBurruka luze eta nekagarria. Sufrimentu gabeko burrukarik ez. Horren berri ez ahal dakite kartzelan dauden gudariak? Hau da gaurko zapalkuntza. Bihar Amerikarrek Españi eta Frantziko txakurrak lagunduko dituzte. Eta orduan izango da danok dakigun goi-maillako gogorketa.\nAskatasunak eztu preziorik baña garesti pagatu behar da.\nE.T.A.-k Euskadiko gizon-emazte guziei dei egiten du, eta bereziki gaztei. Abertzale alderdi guziak batasunera deitzen ditu, Euskal-Abertzale Frente bakarrean, bakoitzak bere iritzi eta politikan gordetzeko askatasunarekin.\nEuskadi Batua Euskadi Euskalduna\nEuskadi Askatua Euskadi Sozialista\nAskatasuna edo Hill


PDF (541 KB - 28 orri.)\nEBAZPENA, 2020ko ekainaren 30ekoa, Ingurumeneko sailburuordearena, zeinaren bidez ingurumen-baimen integratua ematen baitzaio Hormigones y Morteros Agote SLUk Zestoako Agote industrialdean (Agote auzoa 11, 20740) sustatutako zepa zurien balorizazio-instalazioari.\n2019ko uztailaren 31n, Hormigones y Morteros Agote SLUk ingurumeneko baimen integratua emateko eskatu zion Eusko Jaurlaritzaren Ingurumen, Lurralde Plangintza eta Etxebizitza Sailari, abenduaren 16ko 1/2016 Legegintzako Errege Dekretuak onartutako Kutsaduraren Prebentzio eta Kontrol Integratuari buruzko Legearen testu bateginean xedatutakoarekin bat, zepa zuriak balorizatzeko instalazioetarako, Zestoako udalerrian (Gipuzkoa).\nEra berean, jarduera hirigintzarekin bateragarria zela egiaztatzen zuen Zestoako Udalaren 2019ko abenduaren 18ko txostena aurkeztu zuen.\nProzedurari berriz ekinda eta aurkeztutako agiriak nahikoak zirela egiaztatu ondoren, Ingurumeneko sailburuordearen 2019ko abenduaren 11ko Ebazpenaren bidez erabaki zen Hormigones y Morteros Agote SLUk sustatutako proiektua 30 egun balioduneko epean jendaurrean jartzea, egoki irizten diren alegazioak aurkezteko. Horretarako, ebazpen hori Euskal Herriko Agintaritzaren Aldizkarian, Gipuzkoako Aldizkari Ofizialean eta Eusko Jaurlaritzaren Iragarki Taula Elektronikoan argitaratu zen, 2020ko urtarrilaren 13an.\nKutsaduraren Prebentzio eta Kontrol Integratuari buruzko Legearen testu bateginaren 17. eta 18. artikuluetan xedatutakoari jarraituz, 2020ko otsailaren 27an, Eusko Jaurlaritzako Ingurumen Administrazioaren Zuzendaritzak txostenak eskatu zizkien Zestoako Udalari, Gipuzkoako Osasun Publikoaren eta Adikzioen Zuzendariordetzari eta Larrialdiei Aurre Egiteko eta Meteorologiako Zuzendaritzari.\n2020ko martxoaren 9an, Larrialdiei Aurre Egiteko eta Meteorologiako Zuzendaritzak eskatu zitzaion txostena bidali zuen. 2020ko martxoaren 27an, Zestoako Udalak bidali zuen.\n1.– Sektore publikoko erakundeen prozedurak izapidetzeko baldintzak bertan behera utzi eta epeak eten egiten dira. Epeen zenbaketa berrekingo da honako dekretu honek, edo, horrela badagokio, dekretuaren luzapenek, indarrean egoteari uzten diotenean.\n2.– Baldintzen eta epeen etenaldia urriaren 1eko 39/2015 Legean, Administrazio Publikoen Administrazio Prozedura Erkidearen gainekoan, definitutako sektore publiko osoari aplikatuko zaio.\n3.– Aurretik aipatutakoa gorabehera, eskumeneko organoak, arrazoietan oinarritutako ebazpen baten bitartez, adostu ahal izango ditu prozeduran interesdunak direnen eskubide eta interesetan kalte larriak saihesteko behar-beharrezkoak diren antolamendu eta instrukzio neurriak, betiere interesduna ados badago edo interesdunak epea bertan behera ez uzteko adostasuna adierazten duenean.\n4.– Aurreko apartatuetan ezarritakoa albo batera utzi gabe, Errege Dekretua indarrean sartu eta gero, sektore publikoko erakundeek arrazoietan oinarrituta adostu ahal izango dute alarma-egoera justifikatu duten gertaerekin hertsiki lotutako egoerekin harremanetan dauden administrazio-prozedurekin aurrera jarraitzea, edo ezinbestekoak direnekin, interes orokorra babesteko edo zerbitzuen oinarrizko funtzionamendurako.\n2020ko apirilaren 22an, Hormigones y Morteros Agote SLUk adierazi du ados dagoela epea ez etetearekin, martxoaren 14ko 463/2020 Errege Dekretuaren hirugarren xedapen gehigarriaren hirugarren apartatuan (463/2020 Errege Dekretua, COVID-19ak eragindako osasun-krisia kudeatzeko alarma-egoera deklaratzen duena) xedatutakoari jarraikiz, prozedura hau geldiarazita haien interesetan sor litezkeen kalte larriak saihesteko.\n2020ko ekainaren 29an, Kutsaduraren Prebentzio eta Kontrol Integratuari buruzko Legearen testu bateginaren 20. artikuluan xedatutakoa betez, Hormigones y Morteros Agote SLUren esku utzi zen espediente osoa.\n2020ko ekainaren 29an, Hormigones y Morteros Agote SLUk idazki bat igorri zuen alegaziorik ez dagoela adierazteko.\nKutsaduraren prebentzio eta kontrol integratuari buruzko Legearen testu bateginaren 9. artikuluan xedatzen dena betez, ingurumen-baimen integratua behar da 1. eranskinean aipatzen diren jardueretako edozein egiteko erabiltzen diren instalazioak ustiatzeko. Testu bateginaren 11. artikuluaren arabera, baimen honen oinarrizko helburua baldintzak ezartzea da, araua aplikatu behar duten instalazio guztietan berau betetzen dela bermatzeko; horretarako, baimena ematen parte hartuko duten administrazio publikoen artean koordinatuta egongo den prozedura bat erabili nahi da, izapideak erraztu eta partikularren administrazio-kargak arintzeko. Era berean, indarrean dagoen araudian jasotako ingurumeneko administrazio-baimen guztiak egintza administratibo bakar batean bildu nahi dira. Hormigones y Morteros Agote SLU enpresaren kasuan, baimen hauek guztiak behar ditu: saneamendu-sare orokorrera isurtzeko baimena, atmosferara emisioak egiteko baimena, eta, ingurumen-izaerako beste zehaztapen batzuen artean, atmosferaren kutsadurari dagozkion baimenak eta lurzoruaren kutsadura prebenitu eta zuzentzeari dagozkionak. Gainera, espedientean beste administrazio eta erakunde eskudun batzuek ere parte hartu dutela egiaztatu da, nahitaezko txostenak igorriz.\nEra berean, Euskal Autonomia Erkidegoko Ingurumena babesteari buruzko otsailaren 27ko 3/1998 Legearen 39. artikuluak xedatzen duenez, neurri guztiak hartuko dira lizentziak eta baimenak eskuratzera bideratutako administrazio-prozedurak koordinatzeko. Adierazitako aginduak aplikatuz, Hormigones y Morteros Agote SLUren ingurumen-baimen integratua emateko prozeduran sartuta daude Euskal Herriko Ingurumena babesteko otsailaren 27ko 3/1998 Lege Orokorrean aurreikusitako izapide guztiak.\nAzkenik, adierazi behar da ebazpen honek kontuan izan dituela teknika erabilgarri onenak eta aplikatzekoa den sektoreko legeriak zehaztutako neurriak eta baldintzak, bai instalazioak gehienez isur edo igor ditzakeen gai kutsagarrien muga-balioak zehazteko, bai ingurumen osoa ahalik eta gehien babesteko helburuz, instalazioaren ustiapenari ezarriko zaizkion bestelako baldintzak erabakitzeko. Zehazki, Europako Batzordearen 2018ko abuztuko BREF dokumentuaren («Hondakinen tratamendua») edukiak kontuan hartu dira.\nAzaldu dugun guztia aintzat hartuta, espedientean jaso diren txosten guztiak aztertuta, ebazpen-proposamena egin zen, eta bertan jaso ziren Hormigones y Morteros Agote SLUk sustatutako proiektuari aplikatu beharreko baldintzak.\nHonako hauek ikusi dira: ingurumen-organo honen 2020ko ekainaren 29ko Ebazpen-proposamena; otsailaren 27ko 3/1998 Lege Orokorra, Euskal Herriko ingurumena babestekoa; Kutsaduraren Prebentzio eta Kontrol Integratuari buruzko Legearen testu bategina –abenduaren 16ko 1/2016 Legegintzako Errege Dekretuak onartua–; urriaren 18ko 815/2013 Errege Dekretua, Industriako Emisioen Erregelamendua onartu eta Kutsaduraren prebentzio eta kontrol integratuari buruzko uztailaren 1eko 16/2002 Legea garatzen duena; abenduaren 9ko 21/2013 Legea, Ingurumen Ebaluazioari buruzkoa; uztailaren 28ko 22/2011 Legea, hondakin eta lurzoru kutsatuena; apirilaren 11ko 77/2017 Dekretua, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; urriaren 1eko 39/2015 Legea, Administrazio Publikoen Administrazio Prozedura Erkidearena, eta aplikatu beharreko gainerako arauak. Ondorioz, honako hau\nLehenengoa.– Hormigones y Morteros Agote SLUri, egoitza soziala Zestoako udal-mugarteko Agote industrialdean duenari (Agote auzoa 9, 20740 Zestoa, Gipuzkoa), eta IFK: B-20898136 zenbakia duenari, ingurumen-baimen integratua ematea Zestoako udal-mugarteko Agote industrialdean kokatuta dagoen zepa zuriak balorizatzeko instalaziorako (Agote auzoa 11, 20740 Zestoa, Gipuzkoa) (NIMA: 2000093104), Ebazpen honen bigarren apartatuan zehaztutako baldintzetan.\n5.4.c Zepa eta errautsen tratamendua.\nInstalazioa Zestoan dago kokatuta eta 1.157,15 m2-ko azalera eraikia du oinplanoan. Nabe itxi bat da perimetro osoan eta ibilgailuentzako alboko 2 ate ditu tratatu beharreko zepak sartzeko eta tratatutako zepa nahiz eta prozesuaren errefusa ateratzeko.\nHondakinei eta lurzoru kutsatuei buruzko uztailaren 28ko 22/2011 Legearen II. eranskineko R12 eta R5 kodeak dagozkio jarduera kudeatzeko eragiketei.\nR 12. Hondakinak trukatzea, R1 eta R11 artean zerrendatutako lanetan erabiltzeko. Honen parte dira balorizazioaren aurreko operazioak (aurreko tratamendua egitea, desmuntatzea, sailkatzea, birrintzea, konpaktatzea, trinkotzea, peletizazioa, lehortzea, zatikatzea, prestaketa, berrontziratzea, banatzea, konbinatzea edo nahastea), R1 eta R11 artean zerrendatutako operazioen aurretik egiten badira.\nR 5. Bestelako materia ez-organikoak birziklatu edo berreskuratzea.\nZehazki, honako hau da Hormigones y Morteros Agote SLUk egin beharreko jarduera: lortu nahi den granulometriara egokitutako bahe-zuloko baheketa, bahe bibrakorretan, eta hondakinen sailkapena (zati magnetikoak elektroiman bidez bereiztea, prozesuko errefusa bereiztea, 12 mm-tik gorako granulometria duen zepa), gero berriz erabiltzeko.\nInstalazioaren jarduera nagusia zepa zurien balorizazioa da, horiek zementua edo ongarriak fabrikatzeko lehengai gisa erabil baitaitezke. Balorizazio hori honako etapa hauek osatzen dute:\n– Zepa zuria jasotzea: Tratatu beharreko zepa zuria altzairutegitik Hormigones y Morteros Agote SLUren instalazioetara eramaten da, altzairutegiak prozesu hauek egin ondoren:\n– Materiala hoztea.\n– Baheketa: pieza metalikoak eta tamaina handiko beste batzuk bereizten dira. 200 mm-ko bahe-zuloko sare bat erabiltzen da. Zepa bahearen gainean uzten da, pala kargatzailea erabiliz, eta zati metaliko handiak txatar-parkera eramaten dira.\n– Hormigones y Morteros Agote SLUren instalazioetan bahetutako zepa zuriaren tratamendua.\nTratamendu-instalazio hori eremu isolatu baten gisa diseinatuta dago industria-nabe itxiaren barruan, eta honako eremu hauek ditu:\n– Elikatzeko tobera, 100 mm-ko bahe-zuloak dituen parrilarekin, materiala pilatu ez dadin; kanpoko bibragailu elektrikoak instalatu ahal izango dira toberan, eta horiek zintara deskargatu daitezke.\n– Elikadura garraiatzeko uhala, motorrarekin eta arraste-trenarekin.\n– Zati metaliko magnetikoak bereizteko elektroiman esekia. Horiek bereizgailu magnetikoaren azpian dagoen edukiontzi batean biltzen dira.\n– Bahe bibrakorrak, erresistentzia handiko altzairuzko sare-baheekin, 10 × 10 mm-ko gutxienekora arteko bahe-zuloak, 0 eta 10 mm arteko amaierako granulometriako produktua lortzeko.\n– Zinta bidez, errefusak eta gainerako ezpurutasunak pilaketa-eremura eramatea.\n– Elektroimana duen zinta batekin, bahetutako zepa biltzea, egon daitezkeen metalezko hondakinak jasotzeko.\n– Tratatutako zepa azken balorizatzailera eramatea industria-prozesuko lehengai gisa.\n– Hondeamakina bidez, lortutako bi korronteak kentzea:\n– Tratatutako zepa zuria: kamioietan kargatzen da zuzenean, gero balorizazio-enpresara bidaltzeko.\n– Baheetatik baztertutako materiala (tamaina > 12 mm), hau da, zepa zuria kutsatu ahal izan duten zepa-hondarrak edo erregogorrak, hormigoiak... Material hori material mota horretarako prestatutako gune batera eramaten da, eta handik, guztiz ezabatzeko beste batera, hondakindegian utzita edo, bideragarria izanez gero, berriz balorizatzeko.\nJarduera hori gauzatzeko, honako ekipamendu hau behar da:\n– Elikadura garraiatzeko uhala.\n– Errefusa ateratzeko uhal garraiatzailea.\n– Tratatutako zepa ateratzeko uhal garraiatzailea.\n– Zati metaliko magnetikoak bereizteko elektroiman esekia.\n– Erresistentzia handiko altzairuzko sare-baheak dituzten bahe bibrakorrak.\n– Pala kargatzailea.\n– Garbitzeko pala (eskuila akoplatu ahal izango zaio).\nTratatu beharreko zepa zuriaren urteko kantitatea 40.000 tona ingurukoa da, eta 30 t/h-ko tratamendurako gehieneko gaitasuna du.\nEkoizpen-prozesurako erabili diren energia-baliabideei dagokienez, energia elektrikoarekin bakarrik erabili da:\n– Hormigones y Morteros Agote SLUn, zepa zuriak balorizatzeko jardueran, energia-kontsumoa 22,5 kW-koa da uhal garraiatzaileetan, 30 kW-koa Alkelar bahean eta 3 kW-koa elektroimanean.\nEkipamenduak banaketa-koadro batetik elikatzen dira, eta hark lehendik dagoen transformadore batean du hargunea.\nEz dago zepak tratatzeko eta biltegiratzeko jardueratik eratorritako hondakin-uren isurketarik, eta instalazioetan ez dago komun edo aldagelen instalaziorik; beraz, ez da ur-kontsumorik egongo. Estalkian jasotzen diren euri-urak erreten, zorroten eta kutxatilen bitartez bideratuko dira euri-uren saneamendu-sare orokorrera.\nEmisio atmosferikoei dagokienez, ez dago atmosferara gas- eta/edo partikula-emisioen foku konfinaturik, baina bai tobera eta zinten karga eta deskargetatik eratorritako emisio lausoak. Zepa hezetasun-kantitate jakin batekin manipulatu eta biltegiratuko da (% 12 eta % 20 arteko hezetasunarekin), eta uhal garraiatzaileak karenatu egingo dira, emisio lauso horiek ahalik eta gehien saihesteko.\nSortutako hondakin arriskutsuak eta arriskugabeak ekipamenduak mantentzeko eta instalazioa zaintzeko jarduera orokorretatik datoz, nagusiki. Ekipamenduen mantentze-lanak kanpoko enpresa batek egiten ditu, eta enpresa horrek bere gain hartzen ditu sortutako hondakin arriskutsuak eta haien kudeaketa egokia. Mantentze-lanak egiten dituen enpresak kudeatu gabeko hondakin arriskutsu zehatzen bat sortuz gero, hondakin hori Etxeberria Taldeko zepa beltzak balorizatzeko instalazioetan sortutako hondakin arriskutsuekin batera kudeatuko da.\nHormigones y Morteros Agote SLUren jardueran, Batzordearen 2018ko abuztuaren 10eko 2018/1147 Betearazpen Erabakian (EB), hondakinen tratamendurako teknika erabilgarri onenei (TEO) buruzko ondorioak ezartzen dituena, eta «Best Available Techniques (BAT) Reference Document for Waste Treatment» agirian jasotzen diren teknika erabilgarri onenak aplikatzen dira, Europako Parlamentuaren eta Kontseiluaren 2010/75/EB Zuzentarauaren arabera.\nProiektuak, besteak beste, neurri hauek biltzen ditu, zeinak teknika erabilgarri onenak (TEO) direla pentsa baitaiteke:\nBigarrena.– Hormigones y Morteros Agote SLUk Zestoako udal-mugartean sustatutako zepa zurien balorizaziorako jarduera ustiatzeko ondorengo baldintzak eta eskakizunak ezartzea.\nA) Gutxienez seiehun mila euroko (600.000) erantzukizun zibileko aseguru bat eratu beharko da, honako hauek estaliko dituena: hirugarren pertsonei edo horien ondasunei sortutako balizko kalteengatiko kalte-ordainak, eta baimen honek onartutako jardueraren ondorioz aldatzen den ingurumena konpondu eta berreskuratzeko kostuak.\nB) Administrazioarekiko harremanez arduratuko den goi-mailako tituludunaren gainean Ingurumen Sailburuordetzari emandako datuetan aldaketarik balego, Hormigones y Morteros Agote SLUk aldaketa horien berri emango du.\nC) Neurri babesle eta zuzentzaileak, indarrean dagoen araudiaren arabera eta ondorengo apartatuetan ezarritakoari jarraituz, sustatzaileak Ingurumen Sailburuordetza honetan aurkeztu dituen agirietan aurreikusi bezala burutuko dira:\nC.1.– Hondakinak jaso, manipulatu eta biltegiratzeko baldintzak eta kontrolak.\nInstalazioan balorizazioa egiteko onartzen diren hondakinak ondorengo apartatuetan zehaztuko dira, non horiek zuzen kudeatzeko zehaztapenak jasotzen baitira.\nC.1.1.– Hondakin onargarriak.\nHormigones y Morteros Agote SLUk ondorengo Europako Hondakinen Zerrendako EHZ kodea duten hondakin hauek tratatu ahal izango ditu goian aipatutako tratamendu-sistemen bidez. Zerrenda hori Batzordearen 2014ko abenduaren 18ko Erabakiaren bidez argitaratu zen (Erabaki horren bidez aldatu egin zen 2000/532/EE Erabakia, hondakinen zerrendari buruzkoa, Europako Parlamentuaren eta Batzordearen 2008/98/EE Zuzentarauan xedatutakoa betetzeko). Halaber, aipatutako erabakiaren arabera emango zaie hondakinei dagokien kodea eta sailkapena, baita Batzordearen 2014ko abenduaren 18ko 1357/2014 (EB) Erregelamenduan ezarritakoaren arabera ere. Erregelamendu horrek ordezten du Europako Parlamentuaren eta Batzordearen hondakinei buruzko 2008/98/EE Zuzentarauaren III. eranskina, zuzentarau jakin batzuk indargabetzen zituena. Hortaz, ondoren adierazten diren hondakin hauek baino ez dira onartuko:\nInstalaziora balorizatzeko iristen diren hondakinen kontrola egin beharko da, ebazpen honetako baldintzekin bat instalazioan onargarriak direla bermatzeko.\nEzin izango dira onartu baimen honetan adierazitakoez bestelako hondakinak. Nolanahi ere, hondakin mota gehiago kudeatu ahal izateko, beharrezkoa izango da Ingurumen Sailburuordetzaren onarpena lortzea aldez aurretik, eta ebazpen honen I. apartatuan ezartzen dena betetzea.\nInstalazioan tratatzea aurreikusten den hondakin-jatorri berri bakoitzeko, Hormigones y Morteros Agote SLUk tratamendu-kontratua bete beharko du, IKS-eeM sistemako erakundeak bertsioa erabiliz (www.eper-euskadi.net webgunean eskuragarri), non, hala badagokio, hondakina onartzeko parametro mugatzaile edo baldintzatzaileen proposamena jasoko baita.\nHondakin bat onartzeko aukera egiaztatu eta gero, Hormigones y Morteros Agote SLUk tratamendu-kontratu bat bidaliko dio hondakinaren titularrari, non baldintzak eta, hondakina entregatzen ez bada, epemuga ezarriko baitira. Horrez gain, hondakina onartzeko parametro mugatzaileak edo baldintzatzaileak jasoko dira, eta, hala badagokio, hondakin-partida bakoitza hartu aurretik analizatu beharreko parametroak.\nHondakinak lekualdatzeko, Estatuaren lurraldearen barruko hondakinen lekualdaketa arautzen duen 180/2015 Errege Dekretua eta Euskal Autonomia Erkidegoan gerora egiten den arau horren garapena bete beharko da.\nHori hala izanik, hondakinak lekualdatzeko, identifikazio-agiri bat aurkeztu beharko da, jarraipen eta kontrola egiteko, Hondakinei eta Lurzoru Kutsatuei buruzko uztailaren 28ko 22/2011 Legeak 25.2 artikuluan dioenaren arabera.\nUnean uneko egoeraren ezaugarriei erreparatuta, ingurumen-organoak azalpenak eska ditzake, argitu diezaioten zergatik den ekonomikoki eta teknikoki ezinezkoa baimen honen baitako hondakinak Euskal Autonomia Erkidegoan kudeatzea, eta hori egingo du autosufizientzia- eta gertutasun-printzipioak aintzat hartuta, eta betiere Euskal Autonomia Erkidegoko Hondakinak Kudeatzeko eta Prebenitzeko 2020 Planaren helburu estrategikoak betetzeko.\nEuskal Autonomia Erkidegoko Hondakinak Kudeatzeko eta Prebenitzeko 2020 Planaren helburu estrategikoetan ezarritakoaren arabera, hondakinak ebazpen honen babesean emandako tratamendu-kontratu baten kargura bidali aurretik, ingurumen-organo honek baliozkotu beharko du dokumentu hori. Ezingo da Hormigones y Morteros Agote SLUk kudeatu beharreko hondakin arriskutsurik jaso aldez aurretik tratamendu-kontratua organo honek baliozkotzen ez badu; baliozkotze hori 15 eguneko epean egin beharko da, agiria jasotzen denetik zenbatzen hasita. Epe hori igarota, ez bada izan posizionamendu berariazkorik, hura aldekoa dela ulertuko da. Baliozkotu beharreko tratamendu-kontratuan, besteak beste, honako datu hauek jaso beharko dira: parametro mugatzaileak, hondakinen deskribapena eta, hondakina ematen ez bada, iraungitze-data.\nEHZ kode guzti-guztiei eskatutako karakterizazio orokorra honako hau izango da:\nHezetasuna kontrolatzeari dagokionez, lehortze-berogailuak eta doitasun-balantzak erabiliko dira hezetasuna diferentzia grabimetriko bidez zehazteko, Hormigones y Morteros Agote SLUren zepa beltzak balorizatzeko instalazioetan. Gainera, harreran berehalako kontrola egiteko, hezetasunaren neurgailu eramangarri bat (higrometroa) edo hezetasun eta tenperaturaren (termohigrometroa) neurgailu bat erabiliko da.\nHondakina onartzeko baldintzen jarraipena egitean ikusten bada baldintzak ez direla bete, eta, beraz, partida ez dela onartu, berehala jakinarazpen bat bidali beharko zaio organo honi, posta elektroniko bidez (ippc@euskadi.eus), honako hauen berri emanez:\n– Baztertzeko arrazoia.\n– Beste kudeaketa-bide bat ala hondakina bidaltzaileari itzultzea proposatzen den.\n– Baldin eta beste kudeatzaile bati bidaltzea proposatzen bada, baitezpadakoa izango da dagokion tratamendu-kontratua aurkeztea, betiere lekualdaketa egin aurretik.\n– Baldin eta ekoizleari itzultzen bazaio, identifikazio-agiriko gorabeheren apartatuan jaso beharko da gertakari hori, eta lekualdaketaren data eman.\nOnartu ez den partida beste autonomia-erkidego batetik badator, jatorrizko ingurumen-organoari ere jakinarazi beharko zaio.\nHondakinak onartu eta jasotzeko aukera egiaztatu asmoz, Hormigones y Morteros Agote SLUk hondakinen onarpen-parametroak egiaztatzea ahalbidetuko duten baliabide teknikoak eta giza baliabideak izan beharko ditu une oro.\nOnarpena baldintzatzen duten parametro horiek metodo homologatu bidez ezarriko dira; zentroaren langile taldeko kide den laborategiko buru batek gainbegiratu beharko du eta espezializatutako tituluduna izan beharko da. Horretarako, talde berari dagokion alboko instalazioan eskuragarri dauden bitartekoak erabili ahal izango dira, hondakina karakterizatzeko. Horrela, alde grabimetriko bidez zepen hezetasun-edukia zehaztuko da, astean behin, ekoizle desberdin baten aldetik; horrez gain, egunean behin zunda bidezko in situ neurketa bat egingo da hezetasuna kontrolatzeko.\nHondakin bat ezin bada onartu, zeinaren EHZ kodea hondakin baimenduen artean baitago, tratamendu negatiboaren kontratu bat egin beharko da, hondakin horiek kudeatzeko ezintasunaren arrazoiak azalduz.\na) Zamalanetan ibilgailuak geratzeko guneak zolata iragazgaitzan egingo dira, eta beharrezkoak diren maldak nahiz gerta daitezkeen isurketak biltzeko sareak izango dituzte.\nb) Plantan, hondakinekin zamalanak egitean edo hondakinak manipulatzean, kontu handia izan beharko da ez dadin gertatu igorpen lauso edo kontrolaz kanpokorik, edo, bestela, emisiook ahalik eta txikienak izateko. Alde horretatik, garrantzitsua izango da ekipamenduen estankotasuna ziurtatzea.\nc) Zehazki, emisio lausoak minimizatuko dira, pala kargatzailearen erorketa-altuera murriztuz.\nd) Gainera, uhal garraiatzaileak eta deskarga-bideak erabiliko dira, garraio-distantziak murrizteko.\na) Balorizatu beharreko hondakinak bi urtez gordeko dira gehienez.\nb) Tratatu beharreko hondakinak biltegiratzeko instalazioek lurzoru iragazgaitzak izango dituzte, aurreikusitako zamak jasateko eta izan litezkeen ihes edo isuriei eusteko gai direnak, eta biltegiratze-eremu bereiziak izan beharko dituzte hondakin onargarrien mota generiko bakoitzerako.\nc) Euria sartzea eta haizeak arrastatzea saihesteko moduan egin beharko da instalazioan onartutako hondakinen biltegiratzea.\nd) Hautsezko hondakinak eta soltean hartutakoak pabiloiaren barruko piloetan edo hobietan biltegiratuko dira, sakabanatu ez daitezen.\ne) Egoera fisiko likidoan edo oretsuan dauden edo oso bustita daudelako isurketak edo lixibiatuak sor ditzaketen hondakinen kasuan, horiek biltzeko kubeta edo sistema egokiak jarriko dira, ezbeharrez gerta daitezkeen isurketak kanpora irten ez daitezen. Bilketa-sistemek independenteak izan behar dute hondakin mota hauetarako: isuriren bat gertatu eta nahastuz gero, arriskugarritasuna handitzea edo kudeaketa zailtzea dakartenetarako.\nf) Hondakinak desagertu edo galduko balira edo ihesen bat balego, berehala jakinaraziko da gertatutakoa Ingurumen Sailburuordetzan eta Zestoako Udalean.\ng) Instalazioaren etenaldi teknikoaren egoera berezietan, edo instalazioaren ezohiko funtzionamenduaren ondoriozko bestelako egoeretan, Hormigones y Morteros Agote SLUk C.1.1. apartatuan adierazitako hondakinen transferentzia-zentro gisa jardun ahal izango du, hondakinak kudeatzeko beste instalazio baimendu batera eraman daitezen.\nC.1.5.– Kudeatutako hondakinen datu-erregistroa.\nHondakinei eta lurzoru kutsatuei buruzko uztailaren 28ko 22/2011 Legearen 40. artikuluan xedatutakoari jarraikiz, Hormigones y Morteros Agote SLUk formatu fisiko edo telematikoko artxibo kronologiko bat eduki beharko du, non jasoko diren, hurrenkera kronologikoan, hondakinen kopurua, mota, jatorria, helmuga eta hondakinak tratatzeko metodoa, eta, egoki den kasuan, garraiobidea eta bilketa-maiztasuna. Ukatu egin diren hondakinen kasuan, kantitatea, ukatu den hondakinaren enpresa ekoizlea, uko egin izanaren arrazoia, ukatu den hondakinaren azken norakoa eta beste gertakari batzuk jakinaraziko dira. Aipatutako fitxategi kronologikoan, hondakinen ekoizpen- eta kudeaketa-lanen agiri bidezko egiaztapenean bildutako informazioa sartu behar da.\nArtxibo kronologiko hori hiru urtez gorde beharko du gutxienez eta urtero bidali beharko dio Ingurumen Sailburuordetzari, dagokion urteko ingurumen-zaintzako programaren barruan.\nHondakin eta lurzoru kutsatuei buruzko uztailaren 28ko 22/2011 Legearen 41. artikuluarekin bat etorriz, urte bakoitzeko martxoaren 31 baino lehen aurkeztu beharko da artxibo kronologikoan jasotako informazioaren memoria laburra, dagokion urteko ingurumena zaintzeko programaren barruan.\nEra berean, bidalitako zepa zuriaren kantitatea erregistratuko da, bai eta zehaztapenetatik kanpoko produktuen kantitatea eta helmuga ere.\nEbazpen honetako C.1.2. apartatuan aipatutako kontrolen emaitzak apartatu honetan araututako erregistroan jasoko dira, baita Hormigones y Morteros Agote SLUk egin ditzakeen kontrasteko horiek ere.\nBaldin eta kudeatu beharreko hondakinak beste estatu batzuetakoak badira, Hondakinen Lekualdaketei buruzko Europako Parlamentuaren eta Kontseiluaren 2006ko ekainaren 14ko 1013/2006 Erregelamenduan ezarritakoa bete beharko da.\nC.2.– Instalazioaren jardunerako baldintza orokorrak.\nC.2.1.– Instalazioan tratatutako hondakinak egoki kudeatzen direla bermatzeko baldintzak.\nC.1. apartatuan adierazten diren hondakinak onartu, jaso, ikuskatu eta biltegiratzeko baldintza eta kontrolei kalterik egin gabe, Hormigones y Morteros Agote SLUk ondorengo tratamendu-lineetarako honako baldintza hauek betetzen direla bermatu beharko du:\nAldi baterako biltegiratzea.\na) Plantan geroago kudeatzeko biltegiratu behar diren hondakinak pabiloiaren barruan gordeko dira, konposizioa eta kodea kontuan hartuta. Horretarako, aldez aurretik karakterizazioa egin beharko da, ziurtatzeko ezen batera biltegiratzeak ez duela azken kudeaketa zailtzerik.\nb) Nahitaez bete beharko dira hondakin arriskutsuak ontziratu eta etiketatzeari buruzko jarraibideak, indarreko araudian jasotakoak.\nHalaber, Europako Hondakinen Zerrendan (EHZ) –Batzordearen 2014ko abenduaren 18ko Erabakiaz onartutakoan– ezarri kodearen arabera identifikatu beharko dira hondakinak. Erabaki horren bitartez aldatu zen hondakinen zerrendari buruzko 2000/532/EE Erabakia, Europako Parlamentuaren eta Kontseiluaren 2008/98/EE Zuzentarauari jarraikiz.\nc) Hondakinak aldi baterako gordetzeko instalazioetan, hondakin horien zamalanak egiteko ibilgailuen aparkalekuak lurzoru estankoa izango du, eta beharrezko maldak eta balizko isuriak biltzeko sareak, horiek kutxatila itsurantz edo biltzeko putzurantz zuzentzeko, bidean ibilgailuaren azpitik igaro gabe edo gai arriskutsuen beste ibilgailu batzuetara hurbildu gabe.\nd) Indarraldiaren arabera, Hormigones y Morteros Agote SLUk eta enpresak bidalitako hondakin ez-arriskutsuen kudeatzaile hartzaileen artean hitzartutako tratamendu-kontratuen indarraldia aldizka egiaztatu beharko da Ingurumen Sailburuordetzaren aurrean. Hondakinak hartuko dituzten kudeatzaileak ez badaude Espainiako Estatuan kokatuak, mugaz haraindiko lekualdatzeak arautzen dituen araudi komunitarioa bete beharko da.\nC.2.2.1.– Baldintza orokorrak.\nHormigones y Morteros Agote SLUren lantegiaren ustiapenean nahitaez bete beharko dira, atmosferara emisioak egitean, Ingurumen Sailburuordetzak jarraibide teknikoetan ezarritako baldintza teknikoak.\nProzesuan zehar atmosferara igortzen den kutsagarri oro bildu eta ihesbide egokienean zehar kanpora bideratuko da, behar denean, kutsagarrien ezaugarrien arabera diseinatutako gasak arazteko sistema batetik igaro ondoren.\nNeurri egokiak hartuko dira ustekabeko emisioak egiteko probabilitatea murrizteko, eta haien efluenteak giza osasunerako nahiz gizartearen segurtasunerako arriskutsuak izan ez daitezen. Gas-jariakinak tratatzeko instalazioak behar bezala ustiatuko eta mantenduko dira, jariakinen tenperatura- eta konposizio-aldaketei eraginkortasunez aurre egiteko moduan. Era berean, ahalik eta gehien murriztuko dira instalazio horiek gaizki dabiltzan edo geldirik dauden aldiak.\nC.2.2.2.– Jarduera identifikatzea.\nZepa zurien balorizaziorako Hormigones y Morteros Agote SLUren instalazioa urtarrilaren 28ko 100/2011 Errege Dekretuaren katalogoan jasotako A 04 02 10 01, B 09 10 09 02 eta C 09 10 09 51 jarduerekin lotuta dago (dekretu horren bidez, atmosfera kutsa dezaketen jardueren katalogoa eguneratzen da eta hura ezartzeko oinarrizko xedapenak finkatzen dira).\nInstalazioetan sortutako hondakin guztiak kudeatuko dira Hondakinei eta Lurzoru Kutsatuei buruzko Legean (uztailaren 28ko 22/2011) eta aplikatzekoak diren araudi espezifikoetan ezarritakoaren arabera, eta, kasuan kasu, karakterizatu egin beharko dira euren izaera eta helburu egokiena zehazteko.\nHondakinen kudeaketari buruzko printzipio hierarkikoei jarraituz, hondakin oro balorizatu egin behar da, eta horretarako, balorizatzaile baimendu bati entregatu beharko zaizkio. Hondakinak kasu honetan baino ezingo dira deuseztatu: horiek balorizatzea teknikoki, ekonomikoki eta ingurumenaren ikuspegitik bideraezina dela behar bezala frogatzen bada. Kogenerazioa-berrerabiltzea lehenetsiko da balorizatzeko beste edozein modu material edo energetikoren aurretik.\nHondakinak biltegiratzeko eremuak edo eremuek lurzoru estankoa izango dute. Egoera fisiko likidoan edo oretsuan edo oso bustita egoteagatik, hondakinen isurketak edo lixibatuak sor baditzakete, bada, orduan, horiek biltzeko kubeta edo sistema egokiak izan beharko dira, gerta daitezkeen isurtzeak kanpora irten ez daitezen. Hautsezko hondakinen kasuan, hondakinak euri-urarekin bustitzea edo haizeak herrestan eramatea eragotziko da, eta, beharrezkoa izanez gero, estali egingo dira.\nHondakinak desagertu edo galduko balira edo ihesen bat balego, berehala jakinaraziko da gertatutakoa Ingurumen Sailburuordetzan eta Zestoako Udalean.\na) Hondakin arriskutsu bakoitzari dagokion izendapena eta kodifikazioa hondakin bakoitzaren egoera eta ezaugarriak kontuan hartuta ezartzen da, eta horiei buruzko informazioa baimena izapidetzean jasotzen da. Kode batzuek aldaketaren bat izan badezakete ere, oinarrizko beste batzuk, euren izaera dela eta, aldatu gabe utzi behar dira ekoizpen-jardueran zehar. Hondakina zer motatakoa den eta zer osagai arriskutsu dituen definitzen dute. Kudeaketa-bideetan hierarkizazioa egokia dela egiaztatzeko, eta bai Hondakinak Kudeatzeko Europako Estrategian bai Euskal Autonomia Erkidegoko IV. Ingurumeneko Esparru Programan (2015-2020) ezarritakoa betetzen dela bermatzeko, organo honek onartu egin beharko du hondakin bakoitzaren onarpen-agirietan jasotako informazioa, dagokion kudeatzaile baimenduak horretarako eskaria egin ostean. Egiaztatzeak garrantzi berezia izango du, batez ere, berreskurapena edo balorizazioa kudeatzeko eragiketa-kodearen arabera kudeatu diren hondakinen onarpen-agirietan lagatze- edo ezabatze-kodeak balorizatzeko eskatzen bada.\nc) Hondakin arriskutsuak ontziratzeko, indarrean dagoen araudian ezarritako segurtasun-arauak bete beharko dira. Hondakin arriskutsuak dauzkaten ontziek eta ontzikiek etiketa argia, irakurgarria eta ezabagaitza eduki beharko dute eta itxita egon beharko dute kudeatzaileri eman arte, edukiak isurita edo lurrunduta gal ez daitezen.\nd) Hondakin arriskutsuak ezin izango dira sei hilabetetik gora eduki biltegian. Salbuespen-egoeretan, ingurumen-organoak epe hori aldatu ahalko du, behar bezala justifikatutako arrazoiak direla medio, baldin eta gizakion osasuna eta ingurumena babestuko dela bermatzen bada.\ne) Hondakinak kudeatzaile baimenduaren instalazioetara eraman aurretik, nahitaezko baldintza izango da agiri baten bidez egiaztatzea kudeatzaile baimendu horrek hondakinak onartu dituela. Agiri horretan hondakinak onartzeko baldintzak ezarriko dira, eta egiaztatu egingo da tratatu beharreko hondakinaren ezaugarriak administrazio-baimenarekin bat datozela. Agiri hori Ingurumen Sailburuordetzara bidaliko da hondakina lehenbizikoz erretiratu aurretik, eta, behar izanez gero, hondakinen kudeatzaile berri batengana bidali aurretik. Beharrezkoa izanez gero, karakterizazio zehatza egingo da, proposatutako tratamenduaren egokitasuna egiaztatzeko. Hala badagokio, arrazoitu egin beharko da proposatutako kudeaketa modua ebazpen honetako hondakin-kudeaketari buruzko printzipio hierarkikoei egokitzen zaiela.\nf) Hondakin arriskutsuak eraman aurretik eta, hala badagokio, horretarako egin beharreko jakinarazpena aurretiaz eginda dagoela, araudian zehaztutako moduan, identifikaziorako agiria bete beharko da. Agiri horren ale bat garraiolariari emango zaio, eta zamarekin batera eraman beharko da jatorritik helmugaraino. Hormigones y Morteros Agote SLUk artxiboan erregistratu eta gutxienez hiru urtez gorde beharko ditu tratamendu-kontratuak eta identifikazio-agiriak edo agiri ofizial baliokideak.\nh) Hormigones y Morteros Agote SLUk Erabilitako Industria-olioen Kudeaketa Arautzen duen ekainaren 2ko 679/2006 Errege Dekretuari jarraituz kudeatu beharko du erabilitako olioa.\ni) Gailu elektriko eta elektronikoen hondakinei buruzko otsailaren 20ko 110/2015 Errege Dekretuan xedatutakoaren arabera kudeatuko dira ekipamendu elektriko eta elektronikoen hondakinak –besteak beste, lanpara fluoreszenteenak–. Halaber, pilen eta metagailuen hondakinek bete beharko dute pilei eta metagailuei eta haien hondakinen ingurumen-kudeaketari buruzko otsailaren 1eko 106/2008 Errege Dekretuan xedatutakoa. Kudeatzaile baimenduaren tratamendu-kontratua izateko, garraioaren aurretiko jakinarazpena egiteko eta identifikazio-agiria betetzeko betebeharretik salbu egongo dira kudeaketa-sistema integratuko kudeaketa-azpiegituretara eramaten diren hondakinak, baita toki-erakundeei ematen zaizkienak ere, gaika bildutako udal-hondakinekin eta haien parekoak direnekin batera kudeatu ditzaten, baldin eta dagokion toki-erakundeak eman izana egiaztatzen badu. Toki-erakundeei egindako entregak justifikatzeko agiriak hiru urtez gorde behar dira gutxienez.\nj) Hormigones y Morteros Agote SLUk poliklorobifeniloak (PCB) eduki ditzaketen gailuak dituenez, kudeaketa egokia izan dadin, nahitaez bete behar ditu poliklorobifeniloak, polikloroterfeniloak eta horiek dituzten gailuak ezabatzeko eta kudeatzeko neurriak ezartzen dituen 1999ko abuztuaren 27ko 1378/1999 Errege Dekretuaren baldintzak eta errege-dekretu hori aldatzen duen 2006ko otsailaren 24ko 228/2006 Errege Dekretua.\nk) Hormigones y Morteros Agote SLU enpresak Europako Parlamentuak eta Kontseiluak ozono-geruza agortzen duten substantzien gainean 2009ko irailaren 16an eman zuen 1005/2009 Erregelamenduak (EE) adierazten dituen substantzia erabiliak baldin baditu, horiek berreskuratu egingo dira, aldeek onetsitako bitarteko teknikoen bidez edo ingurumenaren ikuspegitik onargarria den beste edozein deuseztatze-bide tekniko erabiliz deuseztatzeko; bestela, birziklatzeko edo birsortzeko erabiliko dira, aparatuak berrikusteko edo mantentzeko eragiketetan, edo desmuntatu edo deuseztatu aurretik.\nl) Uztailaren 28ko 22/2011 Legearen 40. artikuluarekin bat etorriz, artxibo kronologiko bat egingo da, eta bertan adieraziko dira kopurua, mota, identifikazio-kodea, jatorria, metodoak eta tratatzeko lekuak, hondakin guztien sorrera- eta lagapen-datak. Artxibo hori 3 urtez gorde beharko du gutxienez eta urtero bidali beharko dio Ingurumen Sailburuordetzari, dagokion urteko ingurumen-zaintzako programaren barruan.\nm) Hondakin eta lurzoru kutsatuei buruzko uztailaren 28ko 22/2011 Legearen 41. artikuluarekin bat etorriz, Hormigones y Morteros Agote SLUk urtero adierazi beharko dio Ingurumen Sailburuordetzari ekitaldi bakoitzean sortu dituen hondakin arriskutsu guztien jatorria eta kantitatea, helmuga eta aldi baterako biltegiratuta dauden hondakinen laburpen-memoria. Datu horiekin batera, ingurumena zaintzeko dagokion urteko programa ere bidaliko du.\nn) Hondakin arriskutsuen kudeaketako funtsezko oinarriak bete daitezen, hau da, hondakin horiek ahal den gutxiena sortzeko, urtean hamar tona hondakin baino gehiago sortuz gero, Hormigones y Morteros Agote SLUk neurri babesleak erabiliz hondakin arriskutsuen sorrera gutxitzeko plana aurkeztu beharko du Ingurumen Sailburuordetzan, gutxienez lau urtean behin, Hondakinei eta Lurzoru Kutsatuei buruzko uztailaren 28ko 22/2011 Legearen 17.6 artikuluak ezartzen duenez, baldin eta lege horren arau bidezko garapenean Hormigones y Morteros Agote SLU hondakin arriskutsuen sortzaile txiki gisa katalogatzen ez bada.\no) Baldin eta Hormigones y Morteros Agote SLU Ontziei eta Ontzien Hondakinei buruzko apirilaren 24ko 11/1997 Legearen lehenengo xedapen gehigarriari atxiki zaion hornitzaile batengatik eskuratutako merkataritarako edo industriarako ontzi baten azken jabea bada, ontzi-hondakin edo ontzi erabili horren ingurumen-kudeaketa zuzena egitearen arduraduna da. Hortaz, ontzi hori kudeatzeko baimena duen kudeatzaile bati eman beharko dio.\np) Apartatu honetako e), f), l), m) eta n) apartatuetan aipatutako dokumentuak Ingurumen Sailburuordetzara bidaliko dira, Ingurumen Sailburuordetzak ondorio horietarako gaitu duen informazio-sistema erabiliz, betiere irailaren 25eko 183/2012 Dekretuan xedatutakoari jarraikiz (dekretu horren bidez arautzen da nola erabili zerbitzu elektronikoak Ingurumeneko administrazio-prozeduretan, bai eta ingurumenean eragina duten jardueren Euskal Autonomia Erkidegoko erregistroa nola sortu eta erregulatu ere).\nq) Amiantoa duten hondakinak hautemanez gero, Hormigones y Morteros Agote SLUk amiantoak ingurumenean sortzen duen kutsadura saihestu eta gutxitzeari buruzko 108/1991 Errege Dekretuan (3. artikulua) ezarritako eskakizunak bete beharko ditu. Horrez gain, amiantoa duten hondakinak kudeatzeko egingo diren manipulazioak 396/2006 Errege Dekretuan ezarritako aginduen arabera egingo dira; dekretu horren bidez ezarri ziren amiantoarekin lan egiterakoan segurtasun- eta osasun-arloan bete behar diren gutxieneko baldintzak.\nC.2.3.2.– Hondakin ez-arriskutsuak.\na) Bigarren apartatuaren C.2.3. azpiapartatuan xedatutakoarekin bat, hondakinen kudeaketari buruzko printzipio hierarkikoei jarraituz, hondakin oro balorizatu egin behar da eta, horretarako, balorizatzaile baimendu bati entregatu beharko zaizkio. Hondakinak deuseztatu ahal izateko, aldez aurretik justifikatu beharko da haien balorizazioa ez dela bideragarria ez teknikoki, ez ekonomikoki, ez ingurumenaren aldetik. Justifikazio tekniko hori lortzeko, hondakin hori onartzeko baimenduta dauden hiru kudeatzailek ezetza eman behar diote kasuan kasuko hondakina balorizatzeari.\nc) Hondakin horiek ezabatzeko direnean, ezin dira urtebete baino gehiagoz biltegiratuta eduki; hondakinen azken helburua balorizazioa denean, berriz, 2 urtez gorde ahal izango dira.\nd) Oro har, ebakuatu aurretik hondakin guztiek izan beharko dute kudeatzaile baimendu batek emandako tratamendu-kontratua, onarpen horretarako baldintzak zehaztuta. Hala badagokio, arrazoitu egin beharko da proposatutako kudeaketa modua ebazpen honetako hondakin-kudeaketari buruzko printzipio hierarkikoei egokitzen zaiela. Hormigones y Morteros Agote SLUk erregistratu eta artxibategian gorde beharko ditu onarpen-agiriak edo haien agiri ofizial baliokideak, nahitaezkoak badira, hiru urtean gutxienez.\ne) Hondakina zabortegian biltegiratuz gero, hondakin arriskugabea eraman aurretik identifikazio-agiria bete beharra egongo da, otsailaren 24ko 49/2009 Dekretuan ezarritakoari jarraikiz egingo da hondakinen karakterizazioa (dekretu haren bidez arautu zen hondakinak hondakindegian biltegiratuta eta betelanak eginda ezabatzea).\ng) Baldin eta Hormigones y Morteros Agote SLU Ontziei eta Ontzien Hondakinei buruzko apirilaren 24ko 11/1997 Legearen lehenengo xedapen gehigarriari atxiki zaion hornitzaile batengatik eskuratutako merkataritarako edo industriarako ontzi baten azken jabea bada, ontzi-hondakin edo ontzi erabili horren ingurumen-kudeaketa zuzena egitearen arduraduna da. Hortaz, ontzi hori kudeatzeko baimena duen kudeatzaile bati eman beharko dio.\nh) Uztailaren 28ko 22/2011 Legearen 40. artikuluarekin bat etorriz, artxibo kronologiko bat egingo da, eta bertan adieraziko dira kopurua, mota, identifikazio-kodea, jatorria, metodoak eta tratatzeko lekuak, hondakin guztien sorrera- eta lagapen-datak. Artxibo hori 3 urtez gorde beharko du gutxienez eta urtero bidali beharko dio Ingurumen Sailburuordetzari, dagokion urteko ingurumen-zaintzako programaren barruan.\ni) Hondakin eta lurzoru kutsatuei buruzko uztailaren 28ko 22/2011 Legearen 41. artikuluarekin bat etorriz, Hormigones y Morteros Agote SLUk urtero adierazi beharko dio Ingurumen Sailburuordetzari ekitaldi bakoitzean sortu dituen hondakin arriskutsu guztien jatorria eta kantitatea, helmuga eta aldi baterako biltegiratuta dauden hondakinen laburpen-memoria. Datu horiekin batera, ingurumena zaintzeko dagokion urteko programa ere bidaliko du.\nj) Apartatu honetako d), e), f), h) eta i) apartatuetan aipatutako dokumentuak Ingurumen Sailburuordetzara bidaliko dira, Ingurumen Sailburuordetzak ondorio horietarako gaitu duen informazio-sistema erabiliz, betiere irailaren 25eko 183/2012 Dekretuan xedatutakoari jarraikiz (dekretu horren bidez arautzen da nola erabili zerbitzu elektronikoak Ingurumeneko administrazio-prozeduretan, bai eta ingurumenean eragina duten jardueren Euskal Autonomia Erkidegoko erregistroa nola sortu eta erregulatu ere).\nC.2.4.– Lurzorua eta lurpeko urak babesteko baldintzak.\nEbazpen hau jaso eta sei hileko epean, oinarri-txostena edo lurzoruaren hasierako egoeraren txostena aurkeztu beharko du Hormigones y Morteros Agote SLUk. Egoeraren aurreko txostena oinarri-txostenaren parte izan ahal izango da, baldin eta «Lurzoruaren egoeraren aurreko txostena egiteko prozedura operatiboa» agiriaren zuzentarauei edo haren ondorengo eguneratzeei jarraituz egiten bada. Agiri hori hemen dago eskuragarri:\nNolanahi ere, sustatzaileak ingurumen-organoari eskatu beharko dio lurzoruaren kalitateari buruzko adierazpena lortzeko prozedura hasteko, baldin eta ekainaren 25eko 4/2015 Legean adierazitako inguruabarren bat gertatzen bada.\nBost urtez behin, ebazpen hau jasotzen denetik hasita, eguneratu egin beharko da lurzoruaren egoerari buruz aurkeztutako aurretiazko txostena, eta instalazio guztiei dagokien kutsadura-arriskuaren ebaluazio bat erantsiko zaio. Txosten hori Ingurumena Zaintzeko Programarekin –dagokion urtekoarekin– batera bidaliko da.\nUrtarrilaren 14ko 9/2005 Errege Dekretuan, ekainaren 25eko 4/2015 Legean eta abenduaren 16ko 1/2016 Legegintzako Errege Dekretuan xedatuta dauden eta lurzoruaren babesarekin lotura duten betebeharrak betetzeko –aurreko apartatuetan aipatuak–, sustatzaileak 2016ko azaroaren 17an ingurumen-organoak bidalitako «Lurzoru kutsatuen eta lurpeko uren gaineko arauzko eskakizunak aplikatzea ingurumen-baimen integratua behar duten instalazioetan» zirkularrean aipatzen diren lehendik badauden instalazioei eskatzen zaizkien agiriak eman beharko ditu. Zirkular horretan, honako hau jasotzen da: lurzoruaren egoerari buruzko aldizkako txostenaren edukia eta entregatzeko baldintzak, lurzoruen eta lurpeko uren oinarrizko txostena eta kontrol- eta jarraipen-dokumentuak. Esteka honetan eskura daiteke:\nNolanahi ere, sustatzaileak lurzoruen dokumentu bakar bat bidaliko du, ikerketa-lanak egiten eta lurzoruaren kalitatea leheneratzen diharduen erakunde ezagun batek egina. Dokumentu horretan jasoko dira: lurzoruaren egoerari buruzko aldizkako txostena, oinarrizko txostena, eta kontroleko eta lurzoruen eta lurpeko uren jarraipeneko dokumentuak. Aurrerantzean ere, emandako agiriak aldatu edo agiri berriak eman behar badira, lurzoruen agiri bakar berri bat bidaliko da.\nb) Hondeaketa horrek hondeatutako materialen 500 m3 gainditzen dituenean, sustatzaileak gaikako hondeaketa-plan bat aurkeztu beharko du. Planak 13. artikuluan adierazitako edukia jaso beharko du, eta ingurumen-organoak onartu behar du plana, betetzen hasi aurretik.\nc) Hondeatu beharrekoa 500 m3 baino gutxiago bada, aldaketa-eskaerak informazio hau eman beharko du: non dagoen kokatuta, zenbat hondeatu behar den, aurreikusitako hasiera-eguna, kontratista, jarraipenaren eta kudeaketaren ardura izango duen erakundea. Halaber, obra egin ondoren, azken txostena bidali beharko du. Bertan, lurzoruen karakterizazioaren emaitzak eta horien azken helmuga adierazi beharko dira.\nd) Aurreko kasu horietan guztietan, induskatzen amaitutakoan, induskatutako materialak zuzen berrerabili edo kudeatu direla ziurtatzen duen txosten bat aurkeztu beharko da ingurumen-organoan, behar bezala karakterizatu aurretik.\ne) Oro har, ondorengo irizpide hauek beteko dira:\n– Soberakinak hondakindegian biltegiratuz hustu nahi izanez gero, otsailaren 24ko 49/2009 Dekretuak (hondakinak hondakindegietan biltegiratuta eta betelanak eginda ezabatzea arautzen duena) ezarritakoari jarraikiz egingo da hondakinen karakterizazioa. Oro har, lagin baten azterketa egin beharko da. Laginak hondakindegian kudeatu beharreko soberakinen 500 m3 bakoitzeko 10 azpilagin izango ditu gutxienez, baina hori aldatu ahal izango da espero daitekeen kutsaduraren heterogeneotasunaren eta homogeneotasunaren arabera. Afekzioa homogeneoa izango dela aurreikusten den kasuetan, 500 m3-ko bolumena baino bolumen handiagoa duten unitateez osatutako lagin konposatua hartu ahal izango da, eta, aldiz, afekzio heterogeneoaren kasuan, 500 m3-ko bolumena baino bolumen txikiagoa duten unitateez osatutakoa.\n– Soberako materialak instalazio berean berrerabili ahal izateko, balio hau izan beharko dute material horiek: lurzorua kutsatzea saihestu eta kutsatutakoa garbitzeko ekainaren 25eko 4/2015 Legean ezarritako VIE-B (industria-erabilera) balioaren azpitikoa. Horrez gain, lur horien hidrokarburo-edukia ezin izango da arriskutsua izan. Horretarako, erakunde egiaztatu batek egin beharko ditu laginketa eta azterketa, honen arabera: 199/2006 Dekretua, urriaren 10ekoa, Lurzoruaren kalitatea ikertu eta berreskuratzeko erakundeak egiaztatzeko sistema ezartzen duena, eta erakunde horiek lurzoruaren kalitatearen gainean egindako ikerketen edukia eta norainokoa zehazten dituena.\n– 4/2015 Legean, ekainaren 25ekoan, xedatutako VIE-A ebaluazioko balio-adierazleak eta TPH-etarako 50 mg/kg baino balio txikiagoak lortzen dituzten lurrak lur garbitzat hartuko dira, eta beraz, onartu egingo dira baimendutako edozein betelanetarako.\n– Substratu harritsu osasuntsua murrizketarik gabe kudeatu ahalko da. Lurzoru naturalaren parekoa den harrizko substratu meteorizatuaren kasuan, aurreko puntuetan ezarritako irizpidea beteko da.\n2.– Instalazioa baimenduta dagoen lursailetik kanpo aldaketaren bat egitea aurreikusten bada (lurzoru berria okupatuz) eta okupatu nahi den lurzoru berriak lehenago izan badu ekainaren 25eko 4/2015 Legearen I. eranskinean aipatutako jardueraren bat, sustatzaileak lurzoruaren kalitatearen adierazpen bat lortu beharko du, egin nahi diren aldaketak egiten hasi aurretik.\nEra berean, ekainaren 25eko 4/2015 Legearen 22. artikuluaren 2. apartatuaren arabera, lurraren kutsadura-aztarnak aurkitzen badira, horren berri eman beharko zaie dagokion udalari eta Ingurumen Sailburuordetzari, Sailburuordetza horrek ezar ditzan hartu beharreko neurriak, aipatutako 4/2015 Legearen 23. artikuluaren 1.e apartatuari jarraikiz, betiere.\nC.2.5.– Zaratari buruzko baldintzak.\nHormigones y Morteros Agote SLUk behar diren neurriak hartuko ditu, instalazioak kanpoko ingurumenera zabaldu ez ditzan urriaren 16ko 213/2012 Dekretuaren (Euskal Autonomia Erkidegoko hots-kutsadurari buruzkoa) I. eranskineko F taulan muga-balio gisa ezarritako zarata-mailak baino handiagoak, betiere horiek aipatutako arauaren II. eranskinean jasotako prozeduren arabera ebaluatuta.\n(1) Muga-balio horiek aplikagarriak dira orobat inongo eremu akustikotan kokatuta ez dauden bizitegi-erabilerako eraikinetarako, baliook eraikinaren garaiera orotan leihodun fatxada guztietara iristen den soinuari dagozkiola, are eraikin horiek Euskal Autonomia Erkidegoko lurraldetik kanpo egonda ere.\n– Urteko batez besteko balioek ez dituzte gainditzen aipatutako I. eranskineko F taulak ezarritako balioak.\n– Eguneroko balioek ez dituzte 3 dB-tan gainditzen aipatutako I. eranskineko F taulak ezarritako balioak.\n– Lkeq, Ti indizean neurtutako ezein baliok ez ditu 5 dB-tan gainditzen aipatutako I. eranskineko F taulan adierazitako balioak.\nD.1.– Jardueraren adierazleen kontrola.\nD.2.– Zarataren kontrola.\na) Indize akustikoen ebaluazioak egin beharko dira bost urterik behin: Ld, Le, Ln, LAeq,Ti eta LAeq,60 segundo. Lehenengo kontrol-urtean lortutako emaitzen arabera, ordutik aurrera neurketak beste maiztasun batekin egitea erabaki ahal izango da.\nb) Neurketa bidezko ebaluazio guztiak akustikaren esparruan laginketa espazial eta tenporala egiteko UNE-EN ISO/IEC 17025 arauaren araberako ziurtagiri bat duen Ingurumeneko Erakunde Laguntzaile (IEL) batek egin beharko ditu. Nolanahi ere, ingurumen-organoak ebaluazio horiek egiten dituzten erakundeek gaitasun tekniko egokia dutela zainduko du.\nd) Sustatzaileak proposamen zehatz bat landu beharko du, eta bertan, ebaluazio-puntuak adierazi.\nSustatzaileak lurzoruen agiri bakar bat bidaliko du, ikerketa-lanak egiten eta lurzoruaren kalitatea lehengoratzen lan egiten duen erakunde egiaztatu batek egina. Agiri horretan jasoko dira: lurzoruaren egoerari buruzko aldizkako txostena, oinarrizko txostena, eta kontroleko eta lurzoruen eta lurpeko uren jarraipeneko agiriak. Aurrerantzean ere, emandako agiriak aldatu edo agiri berriak eman behar badira, lurzoruen agiri bakar berri bat bidaliko da.\nD.4.– Emaitzak kontrolatu eta igortzea.\nEra horretan, programa horretan zehaztutako aldian egiten diren kontrol guztiak (ibilgura edo itsasora isuritako urei dagozkienak izan ezik) Ingurumena Zaintzeko Programarekin batera bakarrik aurkeztuko dira, eta erreferentziako urtea amaitu ondoren. Ezarritako baldintzak betetzen ez direnean bakarrik jakinarazi beharko da, eta jakinarazpena ingurumeneko baimen bateratuan ezarritakoaren arabera egingo da. Era berean, urtebete baino aldizkakotasun handiagoko kontrolik egiten bada, kontrola egiten den urteari dagokion programaren barruan baino ez da igorriko.\nEmaitza horiek urtero igorriko dira, betiere martxoaren 31 baino lehen, eta txosten bat aurkeztu beharko da zaintzeko programaren emaitzekin batera. Txosten horretan, neurri babesle eta zuzentzaileen funtzionamendua, prozesuak eta ingurunearen kalitatea kontrolatzeko sistemak eta emaitzen analisia jasoko dira, epe horretan izandako gertakari nagusiak bereziki aipatuta, haien kausak eta konponbideak, eta, halaber, laginak nola hartu diren zehaztuko da, aurrez aldetik egin ez bada.\nD.5.– Ingurumena Zaintzeko Programaren agiri bategina.\nProgramatutako urteko mantentze-lanei dagokienez, emisioen eta sortuko diren hondakinen balioespena egin beharko du sustatzaileak, eta dagokionean, haiek kudeatzeko eta tratatzekoa ere bai.\nJarduera lege hauen aplikazio-esparrukoa da: Lurzorua ez kutsatzeko eta kutsatutakoa garbitzeko ekainaren 25eko 4/2015 Legea (38. – Hondakinak biltzea, tratatzea eta deuseztatzea; balorizatzea), eta Kutsadura sor dezaketen jardueren zerrenda eta lurzoru kutsatuen adierazpenerako irizpideak eta estandarrak ezartzeko urtarrilaren 14ko 9/2005 Errege Dekretua. Horrenbestez, Hormigones y Morteros Agote SLU enpresak lurzoruaren kalitate-adierazpenaren prozedura hasi beharko du, bi hilabeteko epea agortu baino lehen, jarduera behin betiko uzten duenetik hasita, ekainaren 25eko 4/2015 Legeak 31.3 artikuluan xedatutakoari jarraikiz.\nJarduera utzi baino lehen, Hormigones y Morteros Agote SLUk instalazioetan dauden hondakin guztiak kudeatu beharko ditu ebazpen honen bigarren ataleko C.2.3. azpiapartatuan ezarritakoarekin bat etorriz.\nJarduera aldi baterako uztea eskatuz gero, 815/2013 Errege Dekretuaren 13. artikuluan arautu bezala, Hormigones y Morteros Agote SLUk, aldi baterako uztearen eskabidearekin batera, agiri bat bidali beharko du lantegia jardunik gabe egonda ere aplikagarriak zaizkion ingurumeneko baimen bateratuko kontrolak eta baldintzak nola beteko dituen adierazteko.\nEra berean, instalazioa berriz abiarazi baino lehen, instalazioen funtzionamendu ona ziurtatu beharko da, ingurumenean eragina izan dezakeen emisio edo isuri oro saihesteko.\nMantentze-lan prebentiboen eskuliburua eduki beharko da instalazioen egoera ona bermatzeko, batez ere ustekabeko jario edo ihesak daudenean kutsadura ekiditeko eskuragarri dauden baliabideei eta segurtasun-neurriei dagokienez. Jarioak daudenean lurzorua babesteko hartu beharreko neurriak zehaztuko dira, eta zehatz adieraziko da honako hauei dagokien guztia: eraikuntzako materialak (irazgaitzak), biltegiratzeko neurri bereziak (substantzia arriskutsuak), egon daitezkeen jarioak hautemateko neurriak edo gehiegi bete direneko alarma-sistemak, lantegiko kolektore-sarea zaindu eta garbitzekoak (sistematikoki garbitu beharra, maiztasuna, garbiketa mota) eta lurzoru gaineko isuriak biltzeko sistemak.\nb) Halaber, erregistro bat eduki behar da, aldizka egindako mantentze-lanak eta hautemandako gorabeherak jasota uzteko.\nc) Erabilitako olioak, efluenteen arazketako hondakinak, besteak beste, eta orokorrean, lantegian sortutako hondakinak maneiatzeak lurzorua eta ura kutsa ditzake. Beraz, isuriak, jarioak edo ihesak gertatzeko arriskua izan dezaketen lurzatien azalera guztiak iragazgaiztuko dira.\nd) Hauts-itxurako produktuak biltegiratzeko, silo itxiak edo hautsa xurgatzeko sistemak dituzten pabiloi estali eta itxiak eduki beharko dira.\ne) Prozesurako behar diren lehengaiak, erregaiak eta produktuak, ingurunean ez sakabanatzeko moduan biltegiratuko dira.\nf) Segurtasun-tarteei eta babes-neurriei dagokienez, biltegiratzeko instalazio horiek bete egin beharko dituzte produktu kimikoak biltegiratzeari buruz indarrean dagoen araudian ezarritako betebeharrak.\ng) Larrialdirik gertatuz gero, berehala eta efikaziaz esku hartzeko beharrezkoak diren material guztiak edukiko dira, kantitate nahikoan: berriro ontziratzeko erreserbako edukiontziak, beharrezkoa izanez gero; gerta daitezkeen isuriei eusteko produktu xurgatzaile selektiboak, segurtasuneko edukiontziak, hesiak eta kaltetutako ingurunean isolatzeko seinaleztapen-elementuak eta norbera babesteko ekipamendu bereziak.\nh) Tangen hustuketa kontrolatzeko balio duen protokoloa edo prozedura edukiko dute. Eta saihestu egin beharko da efikaziari eragin diezazkioten isuriak tratamendu-plantara joatea.\ni) Gorabeherarik gertatuz gero agintariei jakinaraztea.\nIngurunearen edo jardueraren kontrolaren gainean kalteak eragin ditzakeen gorabeheraren edo ezohiko gertaeraren baten aurrean, sustatzaileak, berehala, gorabehera edo ezohiko gertaera horren berri eman beharko dio Ingurumen Sailburuordetzari (zuzentzeko edo eusteko neurri egokiak hartu ondoren, betiere). Jakinarazpenean honako alderdi hauek adierazi beharko dira gutxienez:\n– Epe laburrera aurreikusitako jardunak, halakorik badago.\nGertakari edo arazo larriren bat edo ustekabeko emisioren bat egonez gero, SOS DEIAK eta Zestoako Udala jakinaren gainean jarri behar dira. Ondoren, gehienez ere 48 orduko epean, istripuari buruzko txosten xehatua bidali beharko zaio Ingurumen Sailburuordetzari. Txosten horretan, datu hauek agertuko dira gutxienez:\n– Mugak gaindituz gero, emisioei buruzko datuak.\nj) Larrialdi-egoeretan, babes zibileko legeriari helduko zaio, eta bertan ezarritako betekizun guzti-guztiak bete beharko dira.\nF) Baldin eta arautegi berria indarrean jartzeak edo barneratzen diren sistemen egitura eta funtzionamenduari buruzko ezagutza berri esanguratsuetara egokitu beharrak hala eginarazten badigute, babes- eta zuzenketa-neurriak eta ingurumen-zaintzako programa aldarazi ahal izango dira, bai neurtu behar diren parametroen kasuan, bai eta neurketaren aldizkakotasuna eta aipatutako parametroek hartu behar duten tarteari dagozkion mugen kasuan ere. Era berean, neurri babesle zein zuzentzaileak eta ingurumena zaintzeko programa aldatu egin daiteke jardueraren sustatzaileak hala eskatuta edo ofizioz, ingurumena zaintzeko programan lortutako emaitzetan oinarrituta.\nG) Urtean behin, martxoaren 31 baino lehenago, Hormigones y Morteros Agote SLU enpresak aurreko urtean atmosferara eta uretara egindako emisioei eta isuriei, eta sortutako hondakin mota guztiei buruzko datuen ingurumen-adierazpena igorriko dio Ingurumen Sailburuordetzari, E-PRTR-Euskadi Kutsatzaileen Emisio eta Transferentzia Inbentarioa egiteko eta eguneratuta edukitzeko, 508/2007 Errege Dekretuarekin eta Ingurumena Zaintzeko Programarekin bat etorriz.\nH) Instalazioetan aldaketak egin ahal izateko, aldez aurretik honako helbide elektroniko honetan eskuragarri dagoen inprimakia bete beharko dute:\nEra berean, proiektua aldatzen den kasuetan, aplikatzekoa izango da Ingurumen Ebaluazioari buruzko Legearen (abenduaren 9ko 21/2013) 7.1.c) eta 7.2.c) artikuluan xedatua.\nl) Ingurumen-baimen integratu honetan ezarritako baldintzak ez betetzea arau-hauste astun edo oso astun gisa tipifikatuta dago Kutsaduraren prebentzio eta kontrol integratuari buruzko Legearen testu bateginaren 31. artikuluari jarraituz, eta aipatutako legearen 32. artikuluan jasotako zigorrak ezartzea ekar dezake.\nHirugarrena.– 16-I-01-000000000402 erregistro-kodea esleitzea Hormigones y Morteros Agote SLUk Agote industrialean (Agote auzoa 11, 20740 Zestoa - Gipuzkoa) ustiatutako instalazioari. Hona hemen helbidea: UTM 30N 30T, X: 559.667, Y: 4.791.345.\nLaugarrena.– Ingurumen-baimen integratuaren berrikuspena ofizioz egingo da kasu hauetan:\na) Instalazioak sortutako kutsadura dela-eta, finkatutako emisioen muga-balioak berrikustea edo beste batzuk ezartzea komeni bada.\nb) Emisioak nabarmen murriztu badaitezke gehiegizko kosturik izan gabe, erabil daitezkeen teknikarik onenetan izandako aldaketa handien ondorioz.\nd) Instalazioari aplikagarri zaion sektoreko legediak hala eskatzen badu, edo Kutsaduraren prebentzio eta kontrol integratuari buruzko Legearen testu bateginaren 22.3 artikuluari jarraikiz, ingurumen-kalitateko arau berriak edo berrikusiak betetzea beharrezkoa bada.\ne) Aplikatu beharreko araudi berria indarrean jartzen bada.\nf) Ingurunearen egitura eta funtzionamenduari buruzko ezagutza esanguratsu berrietara egokitzeko beharra ikusten bada, bereziki inplikatutako sistemen hauskortasuna areagotzen dela antzematen bada.\ng) Ingurumena zaintzeko programan jasotako emaitzen edo bestelako oharpenen arabera, ingurumen-inpakturako ezarritako neurri babesle, zuzentzaile edo konpentsatzaileak nahikoak ez direla egiaztatzen bada.\nh) Abenduaren 16ko 1/2016 Legegintzako Errege Dekretuak onartutako Kutsaduraren Prebentzio eta Kontrol Integratuari buruzko Legearen testu bateginaren 26. artikuluko 1., 2. eta 3. zenbakietan ezarritakoarekin bat etorriz egindako azterketa eginda, aldatu egin behar dela ondorioztatzen bada.\nBosgarrena.– Hormigones y Morteros Agote SLUri eskatzea honako alderdi hauei erantzun diezaiela, jarraian zehaztutako epeetan:\nJarduerari ekin aurretik:\n– Erantzukizunpeko adierazpena, jarduera noiz hasiko den eta ingurumen-baimen integratu honetan ezarritako baldintzak betetzen dituela adierazteko.\n– «As built» proiektua.\n– Obra-amaierako ziurtagiria, eskumena duen teknikariak emana.\n– Erantzukizun zibileko asegurua, Bigarren A apartatuan ezartzen denarekin bat etorriz.\n– Sortutako hondakin guztien kudeaketa egiteko baimendutako kudeatzaile batek emandako trataera-kontratuak (C.2.3.).\n– Mantentze-lanen enpresaren kontratua. Bertan argi eta garbi zehaztuko da enpresak bere gain hartuko dituela Hormigones y Morteros Agote SLUren makinen eta instalazioen mantentze-lanetan sortutako hondakin arriskutsuak behar bezala kudeatzeko konpromisoa. Enpresa horrek bere autonomia-erkidegoko Hondakin Arriskutsuen Ekoizleen Erregistroan egon beharko du erregistratuta.\n– Bigarren C.2.4 apartatuan eskatutako lurzoruen oinarrizko txostena.\n– Zarata ebaluatzeko txostena, D.2 apartatuan eskatzen den moduan.\nSeigarrena.– Kutsaduraren Prebentzio eta Kontrol Integratuari buruzko Legearen testu bateginaren 5.d) artikuluan xedatutakoarekin bat, zepa zuriak balorizatzeko jarduerari dagokionez, zeina ebazpen honen xede baita, gerta litekeen titulartasun-aldaketa oro jakinarazi beharko dio Hormigones y Morteros Agote SLUk Ingurumen Sailburuordetzari, azken horrek onar dezan.\nZazpigarrena.– Baimen honek balioa galduko du, honako hauek gertatzen direnean:\n– Epean ez egiaztatzea ebazpen honen bosgarren apartatuan ezarritako baldintzak betetzen direla, non eta interesdunak ez duen behar bezala justifikatuz epea luzatzeko eskatzen.\n– Hormigones y Morteros Agote SLUren nortasun juridikoa iraungitzen bada, indarreko arauek ezarritako kasuetan.\nZortzigarrena.– Ebazpen honen edukia jakinaraztea Hormigones y Morteros Agote SLUri, Zestoako Udalari, ingurumen-baimen integratua emateko prozeduran parte hartu duten erakundeei, eta gainerako interesdunei.\nBederatzigarrena.– Ingurumen-baimen integratu hau Euskal Herriko Agintaritzaren Aldizkarian argitaratzeko agintzea.\nHamargarrena.– Ebazpen honek ez dio amaiera ematen administrazio-bideari, eta, beronen aurka, gora jotzeko errekurtsoa aurkez dakioke Ingurumen, Lurralde Plangintza eta Etxebizitzako sailburuari, hilabeteko epean, ebazpen hau jakinarazi eta hurrengo egunetik hasita, Administrazio Publikoen Administrazio Prozedura Erkidearen urriaren 1eko 39/2015 Legearen 121. artikuluan eta hurrengoetan xedatutakoari jarraikiz.\nVitoria-Gasteiz, 2020ko ekainaren 30a.


Inauteri goiztiarrenak — dantzan.eus\nHemen zaude: Hasiera › Hemeroteka › Inauteri goiztiarrenak\nAtzo ospatu zituzten inauteriak Baztango Orabidea auzuneko herritarrek, urtea hasi eta hirugarren egunean, erregeak oraindik heldu gabe direnean.\nErrege egun inguruan ospatu ohi dituzte gehienetan, baina jaiak aurreratzea erabaki zuten aurten. «Ikasle batzuk badaude Orabidean, eta ostegunean hasten dira berriz eskolekin, horregatik egin ditugu apur bat goizago aurten, haiek ere etortzeko». Joxe Angel Elizalde soinu jotzailearen hitzak dira. Orabideakoa da sortzez, orain Elizondon bizi arren, eta bera aritu zen atzokoan Kristian Bordarekin batera musikari lanetan. Hamabosgarren urtea izango zuen atzokoa lan horretan.\nGoiz ospatu bai, baina ez goiz erabakitzeagatik. «Ostegunean jakin genuen atzo ospatu behar genituela», zioen Mikel Argarete Etxebertzeko borda jatetxeko semeak. Ez zen berriak sorpresaz hartu zuen bakarra. Lana eta egin beharrekoak zituzten batek baino gehiagok, eta huts egin zuten, horregatik, normalean inauterietan biltzen zirenetako batzuek.\n«Beste urte batez ere suertatu zen inauteriak urte berria pasatu eta segituan ospatzea», gogoratzen du Dominika Arburuak. «Bi egun irauten zuten orain arte, ostirala eta larunbata, baina aurten larunbata baino ez da ospatu». Urtero prestatu izan du zer edo zer goizean baserriz baserri puskak biltzen ibiltzen direnentzat, ez aurten, ordea, ezin izan duelako.\n12 bat etxetara joan ziren, halere. Goizetik ekin zioten hamar bat neska-mutilek puska biltzeari. Salaberri baserrian hasi ziren, hangoak baitira inauteria antolatzeko ardura hartzen dutenak. «Gosari ona prestatzen du, gainera, etxekoandreak», zioen Elizaldek.\nOhiturak dio, praka zuriak eta brusa beltza jantzita ibili behar dutela gazteek. Kafea, zizka-mizkak, ardoa, kopak... denetarik jaso zuten etxerik etxe, kanturen batzuen truke, baita diru pixka bat ere, borondatea, afaria eta gastuak ordaintzeko.\nGazteek ez omen dakite, ordea, garai batean adina kantu zahar. Hala zioten, behintzat, gazteak hartu zituzten hainbat etxetako emakumeek. «Liburuak badituzte kantuekin», zioen Josefa Bengoetxeak erdi txantxetan, «baina denborarik ez, haiek ikasteko».\nEguna atarietan joka pasatu, eta 40 bat lagun bildu ziren afaltzeko gero Etxebertzeko bordako jatetxean. Joxe Angelen soinuaren musika izan zuten afalondoa alaitzeko, eta goizeko ordu txikiak arte egon zen bat baino gehiago, orain kantuan, orain dantzan.\nDenborak aldatzen du dena\nGune zabala da Orabidea. Legate eta Alkurruntz mendien magaletan dago eta hainbat herritakoak dira han dauden baserriak; Lekarotz, Arizkun, Azpilkueta, Arraioz, Zugarramurdi...\nEz da motza batetik bestera dagoen bidea, batzuetan, baina, halere oinez egiten zen garai batean etxetik etxerako eskea, Arburuak azaldu duenez. «Biderik ere ez zegoen orduan, eta oinez egin behar, nola ba?! Orain autoarekin joaten dira denak batetik bestera». Etxe gehiagotan bizi zen jendea lehen, halere, orain hutsik daude garai batean jendez beteta zeuden bordetako asko. «Gero eta gehiago», zioen Arburuak.\nEuskal Herriko beste hainbat herritan bezala, mutilak baino ez ziren ibiltzen festan egun haietan. Etxean gelditu behar neskek, Arburuak gogoratzen duenez. «Astelehen eta asteartean ospatzen ziren orduan inauteriak, eta neskei txokolatea hartzera gonbidatzen gintuzten asteartean mutilek, baina aspaldiko kontuak dira horiek».\nLan munduak eraginda hasi ziren inauteriak asteburuetan ospatzen. Ez zen hori izan aldaketa bakarra. Garai batean bi ostatutan biltzen ziren mutilak ospakizunetarako; Eskisaroi izenekoan, eta Etxebertzeko bordakoan. Duela hiru hamarkada inguru itxi zen, ordea, Eskisaroi, eta bakarrean bildu behar izan zuten orduz geroztik.\nEz urtero, halere, hainbat denbora pasatu baitzuten Orabidean inauteririk ospatu gabe. Duela hamabost bat urte hartu zuten ohitura berritzeko erabakia Orabideako zenbait gaztek, eta orain urteroko ohitura bihurtu dute herritarrentzat.\nJoxe Angel Elizalde - Soinu jotzailea\n«Etxetik etxerako bidea, autoz egiten dugu orain»\nOrabidean jaiotakoa da Joxe Angel Elizalde, egun Elizondon bizi den arren. Bera izan zen duela hamabost bat urte inauteriak egiteko ohitura berreskuratzeaz arduratu zenetako bat, Salaberri baserrikoekin batera.\nNolatan egin dituzue hain goiz aurtengo inauteriak?\nGoiz egiten ditugu beti, inoiz ere egin izan ditugu 3an. Aurten lehenengoz etorri diren gaztetxo batzuk ere badaude; orain libre daude, baina datorren astean klaseekin hasiko dira , eta horregatik egin ditugu gaur [atzo].\nDuela hamabost bat urte hartu zenuten berriz inauteriak ospatzeko ohitura, ezta?\nGu haurrak ginela egiten zirela gogoratzen dut nik. Salaberriko bordako lagunak eta beste batzuk hasi ginen ohitura berreskuratzen. Txikiak ginela ikusia genuen egiten zirela, baina lau edo bost urtez egon ziren gero egin gabe; batzuk ezkondu egin ziren, eta gutxi gelditu ziren.Eten bat izan zen hor, eta gero guk bete genuen zulo hori.\nBeti aritu izan zara zu soinu jotzaile.\nBai, ni eta Kristian Borda ere izaten dut lagun. Beti elkarrekin ibiltzen gara.\nEgun bakarra egin duzue aurten.\nBai, bi egiten genituen orain arte, baina bat baino ez dugu dugu egin aurten. Hamar edo hamabi bat etxetara egingo dugu [atzo] bisita. Gehiago dira Orabideako etxeak, noski, baina hutsik daude haietako asko.\nEta nola egiten duzue bidea?\nKilometro bat izango da batetik bestera. Garai batean, bai, oinez egiten zen bidea, ezagutu dut nik hori, baina guk orain autoz egiten dugu. Lehen, gainera, bi koadrilak egiten zituzten inauteriak, bi eskualdetakoak, eta bi ostatutan, orain bakarrean biltzen gara denok.\nLanzko, Iturengo eta Zubietakoen garrantzia aitortzeko bidean\nJaiak Kultur Intereseko Ondare izendatzeko ekimena hartu du Nafarroako Gobernuak aste honetan\nDebekatuta egon ziren urteetan Lanzko inauteriak. Ahaztu eta Desagertzear, herritarren eta, besteak beste, Pio eta Julio Caro Barojaren lanari esker izango ez balitz. Iturengo eta Zubietako inauteriek ere herritarren ekimenari esker iraun dute bizirik urte eta urteetan. Euskal Herriko inauteri ezagunenetarikoak dira egun, bakoitza bere berezitasunekin, eta Kultur Intereseko Ondare izendatzeko ekimena hartu du Nafarroako Gobernuak orain.\nJatorri ezezaguneko bi tradizio\nJauregiak, gazteluak, antzokiak... hainbat eta hainbat dira Kultur Intereseko Ondare gisa izendatu diren eraikinak, eta ondare materialak. Ondare ukiezinek ere (ohiturek eta jaiek esaterako) lor dezakete izendapen hori, ordea. Asmoak aurrera eginez gero, babes hori lortuko luketen Nafarroako lehen festa herrikoiak bihurtuko lirateke inauteriok, eta beste kultur ekimen batzuk ere kontuan hartzeko bidea irekiko litzateke, gainera.\nParlamentuak 2005ean onartutako lege bat du oinarrian ekimenak. Lege haren arabera, Nafarroko Gobernuak beharrezko neurriak har litzake Kultur Intereseko Ondaretzat izendatutako horiek ikertu, dokumentatu, errejistratu eta beharrezko euskarriak erabiliz «transmisioa eta datozen belaunaldien estimua izango dutela ziurtatzeko».\nEz dago argi noiz hasi ziren Lanzko inauteriak ospatzen, noiz erre zuten lehenegoz Miel Otxin Lanzko plazan, edo noiz ferratu Zaldiko kaleetan. Gauza jakina da, ordea, hausterre eguna ospatu aurreko egunetan izaten dela jaia. Txatxuz, Zaldikoz, Ziripotez eta arotzez janzten dira egun horietan Lanzko herritarrak, eta zortzikoa dantzatzen dute bukaeran, erretzen ari den Miel Otxinen irudiaren inguruan.\nIturengo eta Zubietako inauterien jatorria ere ez dago argi, baina ohiturak, eta belaunaldiz belaunaldiko transmisioak gorde du bizirik gaur egunera arte. Urtarrileko azken asteartean joaten dira Zubietako joaldunak Iturengoengana, eta asteazkenean Iturengoak Zubietakoengana. Herri bakoitza bere janzkiekin, eta bere joaleak jotzeko modu bereziarekin.\nDebekuak saihestuz, urtero ospatu den ohitura izan da, gainera, inauteriak ospatzeko baimenik izan gabe ere, joaldunak ateratzeko baimena ematen baitzien Frankismo garaiko gobernadore zibilak herritarrei.